
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 156 
Οργανισμός της Οικονομικής Επιθεώρησης του Υπουρ¬ 
γείου Οικονομικών και αναδιοργάνωση των Υπηρε¬ 
σιών αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 4, στοιχείο (η') και 
του άρθρου 2 του Ν. 2343/95 (Α' 211) «Αναδιοργάνωση 
υπηρεσιώντου Υπουργείου Οικονομικών και άλλες διατά¬ 
ξεις», όπωςτροποποιήθηκε με τους ακόλουθους Νόμους, 
Ν. 2390/96 - Α' 54 (άρθρο 6 παρ. 3), Ν. 2469/97 - Α' 38 (άρ¬ 
θρο 16 παρ. 1) και Ν.2579/98- Α'31 (άρθρο 26 παρ. 8). 

2. Τις διατάξεις του άρθρου 20, παράγραφοι 13 και 14 
του Ν.2753/99 (Α' 249). 

3. Τις διατάξεις του άρθρου 20 του Ν.2503/97 (Α' 107), 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

4. Τις διατάξεις της παρ. 9 του άρθρου 16 του Ν. 
2873/2000 «Φορολογικές ελαφρύνσεις και απλουστεύ- 
σεις και άλλες διατάξεις» (Α' 285). 

5. Τις διατάξειςτου άρθρου 29Ατου Ν.1558/85 (Α' 137), 
όπως προστέθηκε με το άρθρο 27 του Ν.2081/92 (Α' 154) 
και τροποποιήθηκε με την παρ. 2α, του άρθρου 1 του Ν. 
2469/97 (Α' 38). 

6. Την αριθ. ΔΙΔΚ/Φ. 1/2/11187/12.5.2000 (Β' 630), κοινή 
Απόφαση του Πρωθυπουργού και της Υπουργού Εσωτε¬ 
ρικών, Δημόσιας Διοίκησης και Αποκέντρωσης, «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης, Λεωνίδα Τζανή και 
Κωνσταντίνο Καϊσερλή». 

7. Το γεγονός ότι από τις διατάξεις του παρόντος δια¬ 
τάγματος, δεν προκαλείται πρόσθετη δαπάνη σε βάρος 
του Κρατικού Προϋπολογισμού. 

8. Την αριθ. 275/2001 γνωμοδότηση του Συμβουλίου 
της Επικράτειας, με πρόταση του Υπουργού Οικονομικών 
και του Υφυπουργού Εσωτερικών, Δημόσιας Διοίκησης 
και Αποκέντρωσης, αποφασίζουμε: 


ΜΕΡΟΣ ΠΡΩΤΟ 

ΑΠΟΣΤΟΛΗ, ΒΑΣΙΚΗ ΔΙΑΡΘΡΩΣΗ και 
ΓΕΝΙΚΕΣ ΑΡΜΟΔΙΟΤΗΤΕΣ 
της ΟΙΚΟΝΟΜΙΚΗΣ ΕΠΙΘΕΩΡΗΣΗΣ 

ΚΕΦΑΛΑΙΟ Α' 

Άρθρο 1 

Βασική Διάρθρωση 

1. Η Οικονομική Επιθεώρηση είναι υπηρεσία του Υπουρ¬ 
γείου Οικονομικών, υπαγόμενη απ’ ευθείας στον Υπουρ¬ 
γό Οικονομικών. 

2. Η Οικονομική Επιθεώρηση διαρθρώνεται στη Γενική 
Διεύθυνση Οικονομικής Επιθεώρησης, που λειτουργεί 
στην Κεντρική Υπηρεσία του Υπουργείου Οικονομικών και 
σε επτά (7) Ειδικές Αποκεντρωμένες Υπηρεσίες επιπέδου 
Διεύθυνσης και ειδικότερα: 

I. - Η Γενική Διεύθυνση Οικονομικής Επιθεώρησης συ¬ 
γκροτείται από τις εξής Διεύθύνσεις: 

α) Διεύθυνση Εποπτείας Εσωτερικού Ελέγχου 
β) Διεύθυνση Επιθεώρησης Υπηρεσιών 
γ) Διεύθυνση Επιθεώρησης Δ.Δ., Ν.Π. καιΔΕΚΟ 
δ) Διεύθυνση Προσωπικού Επιθεώρησης 

II. - Οι Ειδικές Αποκεντρωμένες Υπηρεσίες της Οικονο¬ 
μικής Επιθεώρησης είναι οι εξής: 

Α.- Υπηρεσία Εσωτερικού Ελέγχου και 
Β.- Οικονομικές Επιθεωρήσεις: 
α) Οικονομική Επιθεώρηση Αττικής και Νήσων 
β) Οικονομική Επιθεώρηση Κεντρικής Ελλάδας 
γ) Οικονομική Επιθεώρηση Ηπείρου 
δ) Οικονομική Επιθεώρηση Μακεδονίας & Θράκης 
ε) Οικονομική Επιθεώρηση Πελοποννήσου 
στ) Οικονομική Επιθεώρηση Κρήτης 

Άρθρο 2 
Αποστολή 

1. Αποστολή της Οικονομικής Επιθεώρησης είναι: 
α) ο ανεξάρτητος και αντικειμενικός έλεγχος και έρευνα 
της λειτουργίας των Υπηρεσιώντου Υπουργείου Οικονο¬ 
μικών και της οικονομικής διαχείρισης των φορέων που 
διαχειρίζονται δημόσιους ή κοινωφελείς πόρους, για τον 
εντοπισμό και την αποτροπή φαινομένων κακοδιοίκησης 

και κακοδιαχείρισης (κατάχρησης, σπατάλης, απάτης ή 
διαφθοράς), καθώς και την προαγωγή της εμπιστοσύνης 
του κοινού στην οικονομική, αποδοτική και αποτελεσμα¬ 
τική λειτουργία, στη δικαιοσύνη και στην ακεραιότητα του 
συστήματος, και 

β) η παροχή σχετικής ενημέρωσης και προϊόντων ελέγ¬ 
χου και έρευνας, στη Διοίκηση του Υπουργείου Οικονομι¬ 
κών και στα αρμόδια όργανα, για τη λήψη των αναγκαίων 
μέτρων. 

2. Γ ια την επίτευξη της αποστολήςτης η Οικονομική Επι¬ 
θεώρηση διενεργεί: 

α. Εσωτερικούς ελέγχους (ΙηΙθΓηαΙ ΑυάίΙ) σε όλες τις 
λειτουργίες και διαδικασίες των Υπηρεσιών του Υπουρ¬ 
γείου Οικονομικών. 

β. Οικονομικούς και διαχειριστικούς ελέγχους σε όλους 
τους φορείς που διαχειρίζονται δημόσιους πόρους ή κοι¬ 
νωφελείς περιουσίες και υπάγονται στην αρμοδιότητα 
ελέγχου αυτής. 

γ. Εποπτεία, επιθεωρήσεις διοικητικές έρευνες και 
έλεγχο της διοικητικής λειτουργίας όλων των Υπηρεσιών 
του Υπουργείου Οικονομικών. 

δ. Προκαταρκτικές έρευνες, ένορκες διοικητικές εξετά¬ 
σεις και πειθαρχικές ανακρίσεις, καθώς και διοικητικές 
έρευνες και ελέγχους, για ποινικά αδικήματα ή πειθαρχι¬ 
κά παραπτώματα από πράξεις ή παραλείψεις του προσω¬ 
πικού του Υπουργείου Οικονομικών. 

3. Η Οικονομική Επιθεώρηση, στο πλαίσιο της εκπλή¬ 
ρωσης της αποστολής της, βοηθά τη Διοίκηση του 
Υπουργείου Οικονομικών και τα αρμόδια όργανα: 

α. στην συνεχή επισκόπηση και αξιολόγηση των λει¬ 
τουργιών και του εφαρμοζόμενου συστήματος ελέγχων 
και των διοικητικών διαδικασιών, σε όλα τα επίπεδα, για 
τον εντοπισμό των αδυναμιών και κινδύνων και τη βελτίω¬ 
ση της αποτελεσματικότητας αυτών. 

β. στην επιβεβαίωση της διαφύλαξης τωνπεριουσιακών 
στοιχείων και στην διασφάλιση της οικονομικής, αποδοτι¬ 
κής και αποτελεσματικής διαχείρισης των πόρων 
γ. στον προσδιορισμό του βαθμού συμμόρφωσης προς 
την ισχύουσα νομοθεσία, κανονισμούς, πρότυπα, πολιτι¬ 
κές και διαδικασίες 

δ. στην αξιολόγηση των γενόμενων οργανωτικών μετα¬ 
βολών 

ε. στην ακεραιότητα του προσωπικού και των εφαρμο¬ 
ζόμενων σχετικών διαδικασιών και συστημάτων 
στ. στην εκτίμηση της εγκυρότητας (αξιοπιστίας και 
ακρίβειας) και αρτιότητας του Συστήματος Πληροφόρη¬ 
σης της Διοίκησης (Μ.1.3.) και των λοιπών πληροφορια¬ 
κών συστημάτων, καθώς και των παραγόμενων από το 
Υπουργείο οικονομικών σχετικών στοιχείων (οικονομικών 
και άλλων δεδομένων) και πληροφοριών γενικότερα 
ζ. στην εκτίμηση των επιπτώσεων εφαρμογής νέων συ¬ 
στημάτων και δραστηριοτήτων 
η. στην αποτίμηση της αποδοτικότητας των λειτουρ¬ 
γιών και της αποτελεσματικότητας αυτών, για την επίτευ¬ 
ξη των επιδιωκόμενων αντικειμενικών σκοπών και στό¬ 
χων, σύμφωνα με τα υφιστάμενα σχέδια και προγράμμα¬ 
τα υλοποίησης αυτών 

θ. στην αξιόπιστη επαλήθευση και αξιολόγηση του εκτε- 
λεσθέντος και του εκτελούμενου έργου. 


ΜΕΡΟΣ ΔΕΥΤΕΡΟ 
ΚΕΝΤΡΙΚΗ ΥΠΗΡΕΣΙΑ 

ΚΕΦΑΛΑΙΟ Β' 

Άρθρο 3 

Αποστολή της Γενικής Διεύθυνσης 

Αποστολή της Γ ενικής Διεύθυνσης είναι ο προγραμμα¬ 
τισμός και η εναρμόνιση των δραστηριοτήτων, καθώς και 
ο συντονισμός της λειτουργίας των Διευθύνσεων που 
υπάγονται σ’ αυτήν, για την αποτελεσματικότερη, αποδο¬ 
τικότερη και οικονομικότερη επίτευξη των επιδιωκόμενων 
από το Υπουργείο Οικονομικών, αντικειμενικών σκοπών 
και στόχων, στον τομέα της αρμοδιότητας αυτής. 

Άρθρο 4 

Αρμοδιότητες της Γ ενικής Διεύθυνσης 

Η Γ ενική Διεύθυνση έχει τις εξής αρμοδιότητες, σε θέ¬ 
ματα που κατανέμονται στις επί μέρους οργανικές μονά¬ 
δες, οι οποίες υπάγονται σ’ αυτή: 

α) Εξειδικεύει την υλοποίηση της Κυβερνητικής Πολιτι¬ 
κής εντός του ιεραρχικού πεδίου του τομέα ευθύνης της 
και διατυπώνει εναλλακτικές προτάσεις και εισηγήσεις 
προς τα υπερκείμενα όργανα, για την επιλογή και οργά¬ 
νωση των διοικητικών μέσων άσκησης αυτής. 

β) Αναλύει και αξιολογείτο εσωτερικό και εξωτερικό πε¬ 
ριβάλλον (δυνατότητες και αδυναμίες, ευκαιρίες και απει¬ 
λές αντίστοιχα), σχεδιάζει και διαμορφώνει τη στρατηγι¬ 
κή του Υπουργείου Οικονομικών στον τομέα της αρμο- 
διότητάς της, καθορίζοντας σε συνεργασία με τα 
υπερκείμενα όργανα, την αποστολή αυτής και τους αντι¬ 
κειμενικούς σκοπούς, καθώς και τις επί μέρους στρατηγι¬ 
κές δραστηριότητες και πολιτικές (γενικές κατευθυντή¬ 
ριες γραμμές), για την επίτευξη αυτών. 

γ) Προγραμματίζει την υλοποίηση του παραπάνω στρα¬ 
τηγικού σχεδίου από τις οργανικές μονάδες που υπάγο¬ 
νται σ’ αυτήν, καθορίζοντας, σε συνεργασία μ’ αυτές, 
τους επιδιωκόμενους στόχους, τις προτεραιότητες και το 
χρονοδιάγραμμα επίτευξης αυτών, τον απαιτούμενο προ¬ 
ϋπολογισμό, πόρους και μέσα, τις ακολουθητέες διαδι¬ 
κασίες και κανόνες, καθώς και τα προγράμματα δράσης 
τους, για την επίτευξη των αντικειμενικών σκοπών και στό¬ 
χων. 

δ) Παρακολουθεί, κατευθύνει και συντονίζει την υλο¬ 
ποίηση του παραπάνω επιχειρησιακού σχεδίου από τις 
οργανικές μονάδες που υπάγονται σ’ αυτές. 

ε) Ελέγχει την πορεία υλοποίησης των παραπάνω επι¬ 
χειρησιακών σχεδίων και προγραμμάτων δράσης των ορ¬ 
γανικών μονάδων που υπάγονται σ’ αυτήν, με βάση σχετι¬ 
κούς δείκτες προόδου. 

στ) Αξιολογεί τα επιτευχθέντα αποτελέσματα, σε συ¬ 
νάρτηση και με το κόστος - όφελος και την ποιότητα αυ¬ 
τών, καθώς και την καταλληλότητα των στόχων, των σχε¬ 
δίων και προγραμμάτων, των πολιτικών και της στρατηγι¬ 
κής γενικότερα που εφαρμόστηκε, με σκοπό την 
αναθεώρηση ή την προσαρμογή αυτών στις αναγκαίες 
αλλαγές. 

ζ) Καταρτίζει και υποβάλλει κάθε χρόνο στον Υπουργό 
Οικονομικών, σύμφωνα με τις ισχύουσες σχετικές διατά- 

ξεις, αναλυτική έκθεση με τα προβλεπόμενα σ’ αυτές 
στοιχεία για τις Υπηρεσίες του τομέα της αρμοδιότητάς 
της, η οποία συνοδεύειτον Κρατικό Προϋπολογισμό (άρ¬ 
θρα 8,10 και 13 του Ν.2362/1995 - Α' 247). 

η) Κατευθύνει, συντονίζει, ελέγχει και αξιολογεί τη διοι¬ 
κητική λειτουργία των οργανικών μονάδων που υπάγο¬ 
νται σ’ αυτή και εισηγείταιτη λήψη των αναγκαίων διοικη¬ 
τικών και νομοθετικών μέτρων, για την επίλυση των υφι¬ 
στάμενων σχετικών προβλημάτων και την εξασφάλιση 
της εύρυθμης λειτουργίας τους, καθώς και παρέχει τις 
αναγκαίες οδηγίες, για την αποτελεσματικότερη, αποδο¬ 
τικότερη και οικονομικότερη άσκηση των αρμοδιοτήτων 
τους. 

θ) Επιμελείται για την εξασφάλιση αποτελεσματικών δι¬ 
αύλων (κάθετης και οριζόντιας) υπηρεσιακής επικοινω¬ 
νίας και συνεργασίας των οργανικών μονάδων του τομέα 
αρμοδιοτήτων της, καθώς και της Γενικής Διεύθυνσης με 
εθνικούς ή διεθνείς οργανισμούς, υπηρεσίες και φορείς, 
για την αμοιβαία ενημέρωση και υποστήριξη του έργου 
τους. 

ι) Επιμελείται για τη σύνταξη των προτάσεωντου ετήσιου 
προϋπολογισμού των Υπηρεσιών του τομέα ευθύνης της. 

ΚΕΦΑΛΑΙΟ Γ 

ΓΕΝΙΚΕΣ ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 
ΤΗΣ ΓΕΝΙΚΗΣ ΔΙΕΥΘΥΝΣΗΣ 

Άρθρο 5 

Γενικές αρμοδιότητες κάθε Διεύθυνσης της 
Γ ενικής Διεύθυνσης 

Κάθε Διεύθυνση έχει τις εξής γενικές αρμοδιότητες: 

α) Εξειδικεύει την εφαρμογή της Κυβερνητικής Πολιτι¬ 
κής και του στρατηγικού σχεδίου του Υπουργείου Οικο¬ 
νομικών εντός του ιεραρχικού πεδίου του τομέα ευθύνης 
της και διατυπώνει εναλλακτικές προτάσεις και εισηγή- 
σειςπροςτα υπερκείμενα όργανα, για την επιλογή και ορ¬ 
γάνωση των διοικητικών μέσων άσκησης αυτής. 

β) Αναλύει και αξιολογεί το εσωτερικό και εξωτερικό πε¬ 
ριβάλλον (δυνατότητες και αδυναμίες, ευκαιρίες και απει¬ 
λές αντίστοιχα), σχεδιάζει και προγραμματίζει την υλο¬ 
ποίηση από τις υποκείμενες οργανικές μονάδες της, του 
στρατηγικού σχεδίου του Υπουργείου Οικονομικών στον 
τομέα ευθύνης της, καθορίζοντας, σε συνεργασία με αυ¬ 
τές, τους επιδιωκόμενους από αυτήν στόχους, τις προτε¬ 
ραιότητες και το χρονοδιάγραμμα επίτευξης αυτών, τον 
απαιτούμενο προϋπολογισμό, πόρους και μέσα, τις ακο¬ 
λουθητέες διαδικασίες και κανόνες, καθώς και τα προ¬ 
γράμματα δράσης αυτών, για επίτευξη των αντικειμενι¬ 
κών σκοπών και στόχων. 

γ) Παρακολουθεί, κατευθύνει και συντονίζει την υλο¬ 
ποίηση του παραπάνω επιχειρησιακού σχεδίου αυτής και 
των προγραμμάτων δράσης των υποκείμενων οργανικών 
μονάδων της. 

δ) Ελέγχει την πορεία υλοποίησης του παραπάνω επι¬ 
χειρησιακού σχεδίου αυτής και των προγραμμάτων δρά¬ 
σης των υποκείμενων οργανικών μονάδων της, με βάση 
σχετικούς δείκτες προόδου και σε συνεργασία με τις μο¬ 
νάδες αυτές: 

- καθορίζει πρότυπα απόδοσης, με βάση τους προ- 
γραμματισθέντες στόχους 


- σχεδιάζει τα απαραίτητα συστήματα συλλογής πλη¬ 
ροφοριών 

- συγκρίνει την πραγματική απόδοση με τα προκαθορι¬ 
σμένα πρότυπα 

- εντοπίζει αν υπάρχουν αποκλίσεις και τα αίτια αυτών 

- μετρά το μέγεθος των αποκλίσεων και τη σημασία αυ¬ 
τών 

- προσδιορίζει τις απαραίτητες ενέργειες, για τη διόρ¬ 
θωση των παρεκκλίσεων και την αποδοτικότερη και απο¬ 
τελεσματικότερη χρήση όλων των συντελεστών, καθώς 
και εισηγείταιτη λήψη των αναγκαίων μέτρων, για την επί¬ 
τευξη των αντικειμενικών σκοπών και στόχων, σύμφωνα 
με τα υφιστάμενα σχέδια. 

ε) Αξιολογείτο επιτευχθέντα αποτελέσματα, σε συνάρ¬ 
τηση και με το κόστος - όφελος και την ποιότητα αυτών, 
καθώς και την καταλληλότητα των στόχων, των διαδικα¬ 
σιών, των κανόνων και των επιχειρησιακών σχεδίων και 
προγραμμάτων δράσης γενικότερα που εφαρμόστηκαν, 
με σκοπό την αναθεώρηση ή την προσαρμογή αυτών στις 
αναγκαίες μεταβολές. 

στ) Κατευθύνει, συντονίζει, ελέγχει και αξιολογεί τη δι¬ 
οικητική λειτουργία των υποκείμενων οργανικών μονά¬ 
δων της και εισηγείται αρμοδίως τη λήψη των αναγκαίων 
διοικητικών και νομοθετικών μέτρων, για την επίλυση των 
παρουσιαζόμενων σχετικών προβλημάτων και την εξα¬ 
σφάλιση της εύρυθμης λειτουργίας τους, καθώς και πα¬ 
ρέχει τις αναγκαίες οδηγίες, για την αποτελεσματικότε¬ 
ρη, αποδοτικότερη και οικονομικότερη άσκηση των αρ¬ 
μοδιοτήτων τους. 

ζ) Επιμελείται για την εξασφάλιση αποτελεσματικών δι¬ 
αύλων (κάθετης και οριζόντιας) υπηρεσιακής επικοινω¬ 
νίας και συνεργασίας των υποκείμενων οργανικών μονά¬ 
δων της, καθώς και της Διεύθυνσης με άλλες Υπηρεσίες, 
οργανισμούς και φορείς του εσωτερικού ή της αλλοδα¬ 
πής, για την αμοιβαία ενημέρωση και υποστήριξη του έρ¬ 
γου τους. 

η) Επιμελείται για τη σύνταξη των προτάσεων του ετή¬ 
σιου προϋπολογισμού των υποκείμενων οργανικών μονά¬ 
δων της. 

Άρθρο 6 

Γ ενικές αρμοδιότητες κάθε Τμήματος των 
Διευθύνσεων της Γ ενικής Διεύθυνσης 

Κάθε Τ μήμα των Διευθύνσεων της Γ ενικής Διεύθυνσης 
έχει τις εξής γενικές αρμοδιότητες: 

α) Εξειδικεύει την εφαρμογή του στρατηγικού σχεδίου 
του Υπουργείου Οικονομικών στοντομέα ευθύνηςτου και 
εισηγείται στην υπερκείμενη οργανική μονάδα που υπά¬ 
γεται, το πρόγραμμα δράσης του Τμήματος, για την υλο¬ 
ποίηση του επιχειρησιακού της σχεδίου, καθορίζοντας σε 
συνεργασία με αυτήν, τους ειδικότερους στόχους του 
Τμήματος, τις προτεραιότητες και το χρονοδιάγραμμα 
επίτευξης αυτών, τον απαιτούμενο προϋπολογισμό, πό¬ 
ρους και μέσα, καθώς και τις ακολουθητέες διαδικασίες 
και κανόνες. 

β) Παρακολουθεί, κατευθύνει και συντονίζει τις περιφε¬ 
ρειακές Υπηρεσίες της Οικονομικής Επιθεώρησης, για 
την υλοποίηση του παραπάνω επιχειρησιακού σχεδίου 
στα θέματα του τομέα ευθύνης του Τμήματος και του 
προγράμματος δράσης αυτού, ελέγχει την πορεία υλο- 

ποίησης αυτών, με βάση σχετικούς δείκτες προόδου και 
εισηγήται τη λήψη των αναγκαίων διοικητικών και νομο¬ 
θετικών μέτρων για την επίλυση των παρουσιαζόμενων 
προβλημάτων και την εξασφάλιση της εύρυθμης λει¬ 
τουργίας τους, καθώς και για την αποτελεσματικότερη, 
αποδοτικότερη και οικονομικότερη άσκηση των αρμοδιο¬ 
τήτων τους και την επίτευξη των επιδιωκόμενων αντικει¬ 
μενικών σκοπών και στόχων. 

γ) Αξιολογείτο επιτευχθέντα αποτελέσματα, σε συνάρ¬ 
τηση και μετο κόστος - όφελος καιτηνποιότητα αυτών και 
εισηγείται στην υπερκείμενη αυτού οργανική μονάδα, την 
αναθεώρηση ή προσαρμογή του επιχειρησιακού σχεδίου 
και του προγράμματος δράσης αυτού, στις αναγκαίες με¬ 
ταβολές. 

δ) Υποβάλει στην υπερκείμενη οργανική μονάδα που 
υπάγεται, τις προτάσεις αυτού για τον ετήσιο προϋπολο¬ 
γισμό του Τ μήματος. 

ΚΕΦΑΛΑΙΟ Δ' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΤΩΝ ΔΙΕΥΘΥΝΣΕΩΝ 
Άρθρο 7 

Διεύθυνση Εποπτείας Εσωτερικού Ελέγχου 

1. Η Διεύθυνση Εποπτείας Εσωτερικού Ελέγχου έχει τις 
αρμοδιότητες του άρθρου 5 του παρόντος διατάγματος 
σε θέματα εσωτερικού ελέγχου του Υπουργείου Οικονο¬ 
μικών, που συνίστανται: 

α) Στη συνεχή παρακολούθηση, εξέταση και αξιολόγη¬ 
ση, με ανεξαρτησία και αντικειμενικότητα, της καταλλη¬ 
λότητας, επάρκειας, αποτελεσματικότητας, ποιότητας 
και εξέλιξης των εσωτερικών συστημάτων ελέγχου του 
Υπουργείου Οικονομικών, σε όλα τα επίπεδα και για όλες 
τις δραστηριότητες, λειτουργίες και διαδικασίες αυτού, 
οικονομικές και μη. 

β) Στη διενέργεια ειδικών ελέγχων στους τομείς που 
υπάρχουν ενδείξεις ή αποδεικτικό στοιχείο αδυναμιών 
των λειτουργιών και των εσωτερικών συστημάτων ελέγ¬ 
χου των Υπηρεσιών του Υπουργείου Οικονομικών ή περι¬ 
θώρια κινδύνου κατάχρησης της ορθής διαχείρισης και 
αποτελεσματικής αξιοποίησης των διαθέσιμων πόρων ή 
παραβίασης των αρχών της χρηστής διοίκησης. 

γ) Στη σύνταξη σχετικών εκθέσεων και την υποβολή 
τους στις αρμόδιες υπηρεσίες και όργανα διοίκησης του 
Υπουργείου Οικονομικών, με τα πορίσματα και τα αποτε¬ 
λέσματα των διενεργηθέντων εσωτερικών ελέγχων, κα¬ 
θώς και τις προτάσεις για τις αναγκαίες ενέργειες βελ¬ 
τίωσης των λειτουργιών, διαδικασιών και εσωτερικών συ¬ 
στημάτων ελέγχου του Υπουργείου Οικονομικών. 

δ) Στην παρακολούθηση της προόδου υλοποίησης των 
προτάσεων του εσωτερικού ελέγχου, που περιέχονται 
στις σχετικές εκθέσεις αυτού. 

ε) Στην επεξεργασία των στοιχείων των επί μέρους εκ¬ 
θέσεων εσωτερικού ελέγχου και την κατάρτιση και υπο¬ 
βολή στην Πολιτική Ηγεσία του Υπουργείου Οικονομικών, 
ετήσιας έκθεσης, με τις δραστηριότητες, τα κυριότερα 
πορίσματα και τα αποτελέσματα του εσωτερικού ελέγ¬ 
χου, καθώς και της προόδου υλοποίησης των προτάσεων 
του εσωτερικού ελέγχου. 

2. Η Διεύθυνση Εποπτείας Εσωτερικού Ελέγχου διαρ¬ 
θρώνεται στα παρακάτω τμήματα: 


α) Τμήμα Α' - Ελέγχου Φορολογικών και Κτηματικών 
Υπηρεσιών. 

β) Τμήμα Β' - Ελέγχου Τελωνειακών, Χημικών Υπηρε¬ 
σιών καιΣ.Δ.Ο.Ε. 

γ) Τμήμα Γ - Ελέγχου Υπηρεσιών Γενικής Γραμματείας 
Δημοσιονομικής Πολιτικής (Γ.Γ.Δ.Π.). 

δ) Τμήμα Δ' - Ελέγχου της Γενικής Γραμματείας Πλη¬ 
ροφορικών Συστημάτων (Γ.Γ.Π.Σ.) και Λοιπών Υπηρε¬ 
σιών. 

3. Οι αρμοδιότητες της Διεύθυνσης Εποπτείας Εσωτε¬ 
ρικού Ελέγχου κατανέμονται μεταξύ των Τμημάτων της 
ως εξής: 

α) Τμήμα Α' - Ελέγχου Φορολογικών και Κτηματικών 
Υπηρεσιών. 

Έχει τις αρμοδιότητες του άρθρου 6 του παρόντος δια¬ 
τάγματος, σε θέματα εσωτερικού ελέγχου των Δ.Ο.Υ., 
των Ελεγκτικών Κέντρων, των Κτηματικών Υπηρεσιών, 
της Υπηρεσίας Διαχείρισης Εντύπων και Αξιών του Δημο¬ 
σίου (Υ.Δ. Ε. Α.Δ.), της Υπηρεσίας Εκτύπωσης Εντύπων και 
Αξιών του Δημοσίου (Υ.Ε.Ε.Α.Δ.), της Διεύθυνσης Κρατι¬ 
κών Λαχείων και των Κεντρικών και Ειδικών Αποκεντρω¬ 
μένων Υπηρεσιών με αντίστοιχα αντικείμενα. 

β) Τμήμα Β' - Ελέγχου Τελωνειακών και Χημικών Υπη¬ 
ρεσιών καιΣ.Δ.Ο.Ε. 

Έχει τις αρμοδιότητες του άρθρου 6 του παρόντος δια¬ 
τάγματος, σε θέματα εσωτερικού ελέγχου όλων των Κε¬ 
ντρικών, Ειδικών Αποκεντρωμένων και Περιφερειακών 
αντίστοιχων υπηρεσιών. 

γ) Τμήμα Γ' - Ελέγχου Γενικής Γραμματείας Δημοσιο¬ 
νομικής Πολιτικής (Γ.Γ.Δ.Π.) 

Έχει τις αρμοδιότητες του άρθρου 6 του παρόντος δια¬ 
τάγματος, σε θέματα εσωτερικού ελέγχου όλων των Κε¬ 
ντρικών, Ειδικών Αποκεντρωμένων και Περιφερειακών 
υπηρεσιών της Γ.Γ.Δ.Π. 

δ) Τμήμα Δ' - Ελέγχου Γ ενικής Γ ραμματείας Πληροφο¬ 
ρικών Συστημάτων και Λοιπών Υπηρεσιών. 

Έχει τις αρμοδιότητες του άρθρου 6 του παρόντος δια¬ 
τάγματος, σε θέματα εσωτερικού ελέγχου όλων των υπη¬ 
ρεσιών της Γ.Γ.Π.Σ. και των λοιπών υπηρεσιών του 
Υπουργείου που δεν υπάγονται στην αρμοδιότητα των 
άλλων Τμημάτωντης Διεύθυνσης. 

Άρθρο 8 

Διεύθυνση Επιθεώρησης Υπηρεσιών 

1. Η Διεύθυνση Επιθεώρησης Υπηρεσιών έχει τις αρμο¬ 
διότητες του άρθρου 5 του παρόντος διατάγματος στα 
παρακάτω θέματα: 

α) Εποπτείας, επιθεώρησης και ελέγχου των Ειδικών 
Αποκεντρωμένων και Περιφερειακών Υπηρεσιών του 
Υπουργείου Οικονομικών, για τη διαπίστωση: 

- της καλής λειτουργίας τους 

- της ορθής εφαρμογής και της συμμόρφωσης αυτών 
προς την ισχύουσα νομοθεσία, κανονισμούς, οδηγίες και 
εντολές 

- της οικονομικής, αποδοτικής και αποτελεσματικής 
διαχείρισης των πόρων που τους έχουν διατεθεί 

β) Προκαταρκτικών ερευνών, ενόρκων διοικητικών εξε¬ 
τάσεων, πειθαρχικών ανακρίσεων και διοικητικών ερευ¬ 
νών και ελέγχων, για ποινικά αδικήματα ή πειθαρχικά πα¬ 
ραπτώματα από πράξεις ή παραλείψεις του προσωπικού 

όλων των Υπηρεσιών του Υπουργείου Οικονομικών, κα¬ 
θώς και ελέγχου των δηλώσεων περιουσιακής κατάστα¬ 
σης (πόθεν έσχες), κατά τα οριζόμενα από τη σχετική νο¬ 
μοθεσία. 

γ) Επανελέγχου υποθέσεων που έχουν ελεγχθεί από 
Υπηρεσίες του Υπουργείου Οικονομικών όπου και όπως 
προβλέπεται κάθε φορά από την ισχύουσα νομοθεσία. 

2. Πέραν των ανωτέρω γενικών αρμοδιοτήτων η Διεύ¬ 
θυνση έχει και τις εξής ειδικές αρμοδιότητες: 

α) Επεξεργασία των στοιχείων, των πορισμάτων και των 
προτάσεων που περιέχονται στις παραπάνω εκθέσεις 
ελέγχου των Οικονομικών Επιθεωρητών, καθώς και κοι¬ 
νοποίηση στις αρμόδιες υπηρεσίες και όργανα Διοίκησης 
του Υπουργείου Οικονομικών για τη λήψη των αναγκαίων 
μέτρων. 

β) Παρακολούθηση της προόδου υλοποίησης των προ¬ 
τάσεων των παραπάνω εκθέσεων ελέγχου της Οικονομι¬ 
κής Επιθεώρησης και της πορείας εξέλιξης των πειθαρχι¬ 
κών υποθέσεων, μέχρι την ολοκλήρωσή τους. 

γ) Σύνταξη ετήσιας έκθεσης απολογισμού για τα ανω¬ 
τέρω αντικείμενα και αξιολόγηση του αντίστοιχου έργου 
των Οικονομικών Επιθεωρήσεων και των Οικονομικών 
Επιθεωρητών. 

3. Η Διεύθυνση Επιθεώρησης Υπηρεσιών διαρθρώνεται 
στα παρακάτω Τμήματα: 

α) Τμήμα Α' - Επιθεώρησης Φορολογικών και Κτηματι¬ 
κών Υπηρεσιών. 

β) Τμήμα Β' - Επιθεώρησης Τελωνειακών, Χημικών Υπη¬ 
ρεσιών και Σ.Δ.Ο.Ε. 

γ) Τμήμα Γ - Επιθεώρησης Γ ενικής Γ ραμματείας Δημο¬ 
σιονομικής Πολιτικής (Γ.Γ.Δ.Π.). 

δ) Τμήμα Δ' - Επιθεώρησης Γενικής Γραμματείας Πλη¬ 
ροφορικών Συστημάτων και Λοιπών Υπηρεσιών. 

ε) Τμήμα Ε' - Ελέγχου Προσωπικού Υπηρεσιών. 

4. Οι αρμοδιότητες της Διεύθυνσης Επιθεώρησης Υπη¬ 
ρεσιών κατανέμονται μεταξύ των Τμημάτωντης, ως εξής: 

α) Τμήμα Α' - Επιθεώρησης Φορολογικών και Κτηματι¬ 
κών Υπηρεσιών. 

Έχει τις αρμοδιότητες του άρθρου 6 του παρόντος δια¬ 
τάγματος στα θέματα των παραγράφων 1 και 2 του παρό¬ 
ντος άρθρου, για τις Δ.Ο.Υ., τα Ελεγκτικά Κέντρα, τις Κτη¬ 
ματικές Υπηρεσίες, την Υ.Ε.Ε.Α.Δ., την Υ.Δ.Ε.Α.Δ., τη Δι¬ 
εύθυνση Κρατικών Λαχείων, καθώς και των Κεντρικών και 
Ειδικών Αποκεντρωμένων Υπηρεσιώντου Υπουργείου Οι¬ 
κονομικών, με αντίστοιχα αντικείμενα. 

β) Τμήμα Β' - Επιθεώρησης Τελωνειακών & Χημικών 
Υπηρεσιών και Σ.Δ.Ο.Ε. 

Έχει τις αρμοδιότητες του άρθρου 6 του παρόντος δια¬ 
τάγματος στα θέματα των παραγράφων 1 και 2 του παρό¬ 
ντος άρθρου, για τις Κεντρικές, Ειδικές Αποκεντρωμένες 
και Περιφερειακές Τελωνειακές και Χημικές Υπηρεσίες, 
καθώς και τις Υπηρεσίες του Σ.Δ.Ο.Ε. 

γ) Τμήμα Γ - Επιθεώρησης Γ ενικής Γ ραμματείας Δημο¬ 
σιονομικής Πολιτικής (Γ.Γ.Δ.Π.). 

Έχει τις αρμοδιότητες του άρθρου 6 του παρόντος δια¬ 
τάγματος στα θέματα των παραγράφων 1 και 2 του παρό¬ 
ντος άρθρου, για τις Κεντρικές, Ειδικές Αποκεντρωμένες 
και Περιφερειακές Υπηρεσίες της Γ.Γ.Δ.Π. 

δ) Τμήμα Δ' - Επιθεώρησης Γενικής Γραμματείας Πλη¬ 
ροφορικών Συστημάτων και Λοιπών Υπηρεσιών. 


Έχειτις αρμοδιότητες του άρθρου 6του παρόντος δια¬ 
τάγματος στα θέματα των παραγράφων 1 και 2 του παρό¬ 
ντος άρθρου, για τη Γ.Γ.Π.Σ. καιτις λοιπές Υπηρεσίες του 
Υπουργείου Οικονομικών, που δεν υπάγονται στην αρμο¬ 
διότητα των άλλων Τμημάτων της Διεύθυνσης. 

ε) Τμήμα Ε' - Ελέγχου Προσωπικού Υπηρεσιών. 

I. Έχει τις αρμοδιότητες του άρθρου 6 του παρόντος 
διατάγματος, σε θέματα ελέγχου της ακεραιότητας και 
διάπραξης ποινικών αδικημάτων ή πειθαρχικών παρα¬ 
πτωμάτων από πράξεις ή παραλείψεις του προσωπικού 
όλων των Υπηρεσιώντου Υπουργείου Οικονομικών και ει¬ 
δικότερα: 

- Διενέργειας προκαταρκτικών ερευνών, ενόρκων διοι¬ 
κητικών εξετάσεων και πειθαρχικών ανακρίσεων, καθώς 
και διοικητικών ερευνών και ελέγχων, για ποινικά αδική¬ 
ματα ή πειθαρχικά παραπτώματα από πράξεις ή παραλεί¬ 
ψεις του προσωπικού των παραπάνω Υπηρεσιών. 

- Διενέργειας ελέγχου των Δηλώσεων Περιουσιακής 
Κατάστασης (πόθεν έσχες) του προσωπικού των παρα¬ 
πάνω Υπηρεσιών, κατά τα οριζόμενα από τη σχετική νο¬ 
μοθεσία. 

- Καταλογισμού ευθυνών σε βάρος των υπαιτίων υπαλ¬ 
λήλων, καθώς και μέριμνας αποκατάστασης της ζημίας 
του Δημοσίου από πράξεις ή παραλείψεις αυτών. 

II. Πέραντωνπαραπάνω αρμοδιοτήτων, το Τμήμα Ελέγ¬ 
χου Προσωπικού έχει καιτις παρακάτω αρμοδιότητες: 

- Επεξεργασία των στοιχείων, των πορισμάτων και των 
προτάσεων που περιέχονται στις παραπάνω εκθέσεις 
ελέγχου, έρευνες, ανακρίσεις και εξετάσεις των Οικονο¬ 
μικών Επιθεωρητών, καθώς και κοινοποίηση στις αρμό¬ 
διες Υπηρεσίες και όργανα της Διοίκησης του Υπουργεί¬ 
ου Οικονομικών, για τη λήψη των αναγκαίων μέτρων, και 

- Παρακολούθηση της προόδου υλοποίησης των παρα¬ 
πάνω προτάσεων ελέγχου των Οικονομικών Επιθεωρη¬ 
τών και της πορείας εξέλιξης των πειθαρχικών υποθέσε¬ 
ων μέχρι την ολοκλήρωσή τους. 

Άρθρο 9 

Διεύθυνση Επιθεώρησης Δ.Δ., Ν.Π. καιΔ.Ε.Κ.Ο. 

1. Η Διεύθυνση Επιθεώρησης Δημοσίων Διαχειρίσεων, 
Νομικών Προσώπων και Δημοσίων Επιχειρήσεων και Ορ¬ 
γανισμών (Δ.Δ., Ν.Π. & Δ.Ε.Κ.Ο.) έχει τις αρμοδιότητες 
του άρθρου 5 του παρόντος διατάγματος, σε θέματα οι¬ 
κονομικού και διαχειριστικού ελέγχου και έρευνας των 
δημοσίων διαχειρίσεων, νομικών προσώπων και ΔΕΚΟ, 
όπως ορίζεται ειδικότερα στις επόμενες παραγράφους. 

2. Η Διεύθυνση Επιθεώρησης Δημοσίων Διαχειρίσεων, 
Νομικών Προσώπων και Δ.Ε.Κ.Ο., διαρθρώνεται στα πα¬ 
ρακάτω τμήματα: 

α) Τμήμα Α' - Επιθεώρησης Δημοσίων Διαχειρήσεων και 
Ν.Π.Δ.Δ. 

β) Τμήμα Β' - Επιθεώρησης Εθνικών Κληροδοτημάτων, 
Ν.Π.Ι.Δ. και ΔΕΚΟ 

3. Οι αρμοδιότητες της Διεύθυνσης Επιθεώρησης Δη¬ 
μοσίων Διαχειρίσεων, Νομικών Προσώπων και Δ.Ε.Κ.Ο., 
κατανέμονται μεταξύ των τμημάτων της, ως εξής: 

I. Τμήμα Α' - Επιθεώρησης Δημοσίων Διαχειρήσεων και 
Ν.Π.Δ.Δ. 

Έχειτις αρμοδιότητες του άρθρου 6του παρόντος δια¬ 
τάγματος στα παρακάτω θέματα: 

α) Διενέργεια ελέγχων και ερευνών, σχετικά με την οι¬ 
κονομική κατάσταση και τη διαχείριση των Ν.Π.Δ.Δ., των 
Ο.Τ.Α. και όλωντων εξαρτώ μενών από αυτούς Ν.Π.I.Δ. και 
των Δημοτικών και Διαδημοτικών επιχειρήσεων, των Δη¬ 
μοσίων Υπηρεσιών που λειτουργούν αποκεντρωμένα από 
τον Κρατικό Προϋπολογισμό, ως ειδικοί λογαριασμοί ή ει¬ 
δικά ταμεία ή υπό ιδία διοίκηση ή Ν.Π.Ι.Δ. 

β) Διενέργεια διαχειριστικού ελέγχου και έρευνας κάθε 
δημόσιας διαχείρισης χρηματικού ή υλικού, εκτός εκεί¬ 
νων που υπάγονται στην αρμοδιότητα της Διεύθυνσης 
Επιθεώρησης Υπηρεσιών. 

γ) Διενέργεια διαχεριστικού ελέγχου και έρευνας των 
δημοσίων υπολόγων των άρθρων 51, 54 και 105 του 
Ν.2362/1995 (Α'.247). 

δ) Διενέργεια διαχειριστικού ελέγχου Εκκλησιαστικών 
Ν.Π.Δ.Δ. και κάθε άλλου Ν.Π. και Οργανισμού, που επο¬ 
πτεύεται από την αυτοδιοικούμενη Εκκλησία της Ελλά¬ 
δος (Ν.590/1977 - Α' 146). 

ε) Διενέργεια επανελέγχου υποθέσεων που έχουν ελεγ¬ 
χθεί από Υπηρεσίες του Υπουργείου Οικονομικών και 
αφορούν χρηματοδοτήσεις, ενισχύσεις ή επιδοτήσεις σε 
φορείς του Δημοσίου ή Νομικά Πρόσωπα Δημοσίου Δι¬ 
καίου, που καταβάλλονται στο πλαίσιο κοινοτικών πολιτι¬ 
κών, από Εθνικούς πόρους ή πόρους της Ευρωπαϊκής 
Ένωσης. 

στ) Μελέτη, επεξεργασία και αξιολόγηση των πορισμα- 
τικών εκθέσεων των Οικονομικών Επιθεωρητών και εισή¬ 
γηση στις αρμόδιες υπηρεσίες των Υπουργείων και των 
αρμοδίων φορέων για τη λήψη των αναγκαίων διοικητι¬ 
κών και νομοθετικών μέτρων, με σκοπό τη βελτίωση του 
διαχεριστικού συστήματος των Δημοσίων Διαχειρίσεων 
(Δ.Δ.), Ν.Π.Δ.Δ. και Ο.Τ.Α., καθώς και της οικονομικής 
δραστηριότητας αυτών. 

ζ) Εισήγηση για την ανάθεση μελετών, σε θέματα σχετι¬ 
κά με την άσκηση οικονομικής δραστηριότητας του Κρά¬ 
τους, των Ν.Π.Δ.Δ. και των Ο.Τ.Α. 

η) Επεξεργασία των εκθέσεων των Ορκωτών Ελεγκτών 
που αφορούν τα Ν.Π.Δ.Δ., στα οποία ασκείται έλεγχος 
από Ορκωτούς Ελεγκτές, εισήγηση για τη λήψη των ανα¬ 
γκαίων μέτρων και έκδοση εντολών για περαιτέρω διαχει¬ 
ριστικό έλεγχο, όπου κρίνεται αναγκαίο. 

θ) Συνεργασία με το Β' Τμήμα της ίδιας Διεύθυνσης, για 
τη σύνταξη της ετήσιας έκθεσης του απολογισμού του 
έργου της Διεύθυνσης. 

ι) Τήρηση αρχείου: 

- Εκθέσεων Οικονομικών Επιθεωρητών και άλλων στοι¬ 
χείων, που είναι αναγκαία για την παρακολούθηση του έρ¬ 
γου των επιθεωρήσεων. 

- Παρακολούθησης των χρηματικών ενταλμάτων προ¬ 
πληρωμής. 

- Επιχορηγήσεων διαφόρων Υπουργείων. 

- Καταλογιστικών αποφάσεων που εκδίδονται από 
τους Οικονομικούς Επιθεωρητές. 

- Εγκυκλίων διαταγών και αποφάσεων του Ελεγκτικού 
Συνεδρίου. 

II. Τμήμα Β' - Επιθεώρησης Εθνικών Κληροδοτημάτων, 
Ν.Π.Ι.Δ. καιΔ.Ε.Κ.Ο. 

Έχει τις αρμοδιότητες του άρθρου 6 του παρόντος δια¬ 
τάγματος στα παρακάτω θέματα: 

α) Διενέργειας ελέγχων και ερευνών: 


- Στην Οικονομική κατάσταση και διαχείριση των Επιχει¬ 
ρήσεων του Δημοσίου, που λειτουργούν με τη μορφή 
Α.Ε., των επιχειρήσεων με τις οποίες το Δημόσιο συνδέε¬ 
ται με σύμβαση και για το μέρος που αφορά την εκτέλεση 
της σύμβασης, καθώς και των Δ.Ε.Κ.Ο. και του Δημοσίου 
Τομέα γενικά (άρθρου 51 του Ν.1892/1990 και άρθρο 4 
παρ. 6του Ν.1943/1991), εκτός των Τραπεζών. 

- Στα Εθνικά Κληροδοτήματα που υπάγονται στις διατά¬ 
ξεις του Α.Ν. 2039/1939, τις σχολάζουσες κληρονομιές 
(Β.Δ. 18.9.1947) και τις παραγραφόμενες υπέρ του Δημο¬ 
σίου καταθέσεις (Ν.Δ. 1195/1942). 

- Στα Ν.Π.Ι.Δ. μη κερδοσκοπικού χαρακτήρα και κυρίως 
τα ιδρύματα, τις Σχολές, τους Συλλόγους και τα Σωμα¬ 
τεία, που επιδιώκουν την εκπλήρωση αγαθοεργών, κοι¬ 
νωνικών, πολιτιστικών και αθλητικών σκοπών και επιχο¬ 
ρηγούνται ή χρηματοδοτούνται με οποιοδήποτε τρόπο 
από το Κράτος, από τα Ν.Π.Δ.Δ. και από την Ευρωπαϊκή 
Ένωση ή άλλους Διεθνείς Οργανισμούς. 

β) Διενέργεια επανελέγχου υποθέσεων που έχουν ελεγ¬ 
χθεί από Υπηρεσίες του Υπουργείου Οικονομικών ή άλ¬ 
λους Ελληνικούς φορείς και αφορούν χρηματοδοτήσεις, 
ενισχύσεις ή επιδοτήσεις Φυσικών ή Νομικών Προσώπων 
και λοιπών φορέων Ιδιωτικού Δικαίου, που καταβάλλονται 
στο πλαίσιο κοινοτικών πολιτικών από Εθνικούς πόρους ή 
πόρους της Ευρωπαϊκής Ένωσης. 

γ) Μελέτη, επεξεργασία και αξιολόγηση των εκθέσεων 
των Οικονομικών Επιθεωρητών και εισήγηση στις αρμό¬ 
διες υπηρεσίες των Υπουργείων και των αρμοδίων φορέ¬ 
ων για τη λήψη των αναγκαίων διοικητικών και νομοθετι¬ 
κών μέτρων, με σκοπό τη βελτίωση του διαχειριστικού συ¬ 
στήματος των Ν.Π.Ι.Δ., των ΔΕΚΟ, των Εθνικών 
Κληροδοτημάτων και των Σχολαζουσών Κληρονομιών. 

δ) Μέριμνα για την καθιέρωση ενιαίων διαδικασιών επι¬ 
θεώρησης. 

ε)Τήρηση αρχείου εκθέσεων Οικονομικών Επιθεωρη¬ 
τών και άλλων στοιχείων, που είναι αναγκαία για την πα¬ 
ρακολούθηση του έργου των επιθεωρήσεων. 

στ) Επεξεργασίατωνεκθέσεωντων Ορκωτών Ελεγκτών 
που αφορούν τα Ν.Π.Ι.Δ., στα οποία ασκείται ο έλεγχος 
από τους Ορκωτούς Ελεγκτές, εισήγηση για τη λήψη των 
αναγκαίων μέτρων και έκδοση εντολών για διαχειριστικό 
έλεγχο, όταν τούτο κρίνεται αναγκαίο. 

ζ) Συνεργασία με το Α' Τμήμα της ίδιας Διεύθυνσης, για 
τη σύνταξη από κοινού της ετήσιας έκθεσης απολογι¬ 
σμού του έργου της Διεύθυνσης. 

Άρθρο 10 

Διεύθυνση Προσωπικού Επιθεώρησης 

1. Η Διεύθυνση Προσωπικού Επιθεώρησης έχει τις αρ¬ 
μοδιότητες του άρθρου 5 του παρόντος διατάγματος, σε 
θέματα υπηρεσιακής κατάστασης και εξέλιξης των Οικο¬ 
νομικών Επιθεωρητών. 

2. Η Διεύθυνση Προσωπικού Επιθεώρησης διαρθρώνε¬ 
ται στα παρακάτω τμήματα: 

α) Τμήμα Α' - Υπηρεσιακής Κατάστασης 

β) Τμήμα Β' - Γραμματείας 

3. Οι αρμοδιότητες της Διεύθυνσης Προσωπικού Επι¬ 
θεώρησης κατανέμονται μεταξύ των τμημάτων της, ως 
εξής: 

α) Τμήμα Α' - Υπηρεσιακής Κατάστασης 

Χειρισμός όλων των θεμάτων υπηρεσιακής κατάστα¬ 
σης των Οικονομικών Επιθεωρητών και τήρηση των απα¬ 
ραίτητων στοιχείων για την παρακολούθηση της ποιοτι¬ 
κής και ποσοτικής απόδοσης αυτών. 

Παροχή στοιχείων στις Υγειονομικές Επιτροπές, καθώς 
και απόψεων στα Διοικητικά Δικαστήρια επί αιτήσεων 
ακύρωσης ή ανάκλησης διοικητικών πράξεων αρμοδιότη¬ 
τας της Διεύθυνσης. 

Πρόβλεψη της αριθμητικής εξέλιξης του προσωπικού 
και διαχείριση του ανθρώπινου δυναμικού. 

Μέριμνα για την στελέχωση των Υπηρεσιών των Οικο¬ 
νομικών Επιθεωρήσεων και των Διευθύνσεωντης Γενικής 
Διεύθυνσης Οικονομικής Επιθεώρησης, με το αναγκαίο 
προσωπικό του κλάδου των Οικονομικών Επιθεωρητών. 

Μέριμνα για τη λειτουργία και τη γραμματειακή υπο¬ 
στήριξη του οικείου Υπηρεσιακού Συμβουλίου. 

Χειρισμός όλων των θεμάτων πειθαρχικής διαδικασίας 
για τους Οικονομικούς Επιθεωρητές. 

Αποστολή των δηλώσεων περιουσιακής κατάστασης 
των Οικονομικών Επιθεωρητών στο αρμόδιο όργανο για 
τον έλεγχο αυτών. 

Σύνταξη πινάκων μεταθετέων Οικονομικών Επιθεωρη¬ 
τών. 

Συνεργασία με αρμόδιες Διευθύνσεις και τη Σχολή Επι¬ 
μόρφωσης Υπαλλήλων του Υπουργείου Οικονομικών και 
εισήγηση για την εκτέλεση προγραμμάτων επιμόρφωσης 
και εκπαίδευσης των Οικονομικών Επιθεωρητών και πα¬ 
ρακολούθηση της υλοποίησης αυτής. 

Μέριμνα για την έκδοση πράξεων κατάταξης στα μι- 
σθολογικά κλιμάκια, παροχής επιδομάτων, οδοιπορικών 
εξόδων και αναγνώρισης προϋπηρεσιώντου προσωπικού 
του κλάδου Οικονομικών Επιθεωρητών. 

β) Τμήμα Β' - Γραμματείας 

Κατάρτιση σχεδίου προϋπολογισμού εξόδων των Οικο¬ 
νομικών Επιθεωρήσεων και των Διευθύνσεων της Γ ενικής 
Διεύθυνσης Οικονομικής Επιθεώρησης και υποβολή αυ¬ 
τού στην αρμόδια Διεύθυνση Οικονομικού. 

Συγκέντρωση και επεξεργασία στοιχείων και εκτίμηση 
των αναγκών όλων των Οικονομικών Επιθεωρήσεων και 
Διευθύνσεων της Γενικής Διεύθυνσης Οικονομικής Επι¬ 
θεώρησης, για την προμήθεια επίπλων και σκευών, μηχα¬ 
νολογικού και λοιπού εξοπλισμού, την επισκευή και συ¬ 
ντήρηση αυτών, την προμήθεια εντύπων και βιβλίων και 
κάθε φύσης αναλωσίμων υλικών και υποβολή των σχετι¬ 
κών αιτημάτων στην Διεύθυνση Οικονομικού. 

Μέριμνα για την έγκριση υπερωριακής απασχόλησης 
των Οικονομικών Επιθεωρητών και του υπηρετούντος 
προσωπικού άλλων κλάδων, καθώς και απασχόλησής του 
κατά τις αργίες και λοιπές εξαιρέσιμες ημέρες. 

Κατάρτιση και ενημέρωση του μητρώου και του δυνα- 
μολογίου προσωπικού των Οικονομικών Επιθεωρήσεων. 


Μέριμνα για την ασφάλεια και καθαριότητα του κατα¬ 
στήματος της Κεντρικής Υπηρεσίας της Γενικής Διεύθυν¬ 
σης Οικονομικής Επιθεώρησης. 

Κατάρτιση, τήρηση και ενημέρωση των προσωπικών 
μητρώων των Οικονομικών Επιθεωρητών. 

Μέριμνα για την έκδοση αποφάσεων μετακίνησης των 
Οικονομικών Επιθεωρητών, εκτός έδρας στο εσωτερικό 
και αποστολής τους στο εξωτερικό. 

Χειρισμός θεμάτων καθορισμού του αναγκαίου προσω¬ 
πικού για την ασφάλεια των εγκαταστάσεων και των στοι¬ 
χειωδών αναγκών του κοινωνικού συνόλου (Ν. 1264/1982) 
για τις Οικονομικές Επιθεωρήσεις και για τις Διευθύνσεις 
της Γ ενικής Διεύθυνσης Οικονομικής Επιθεώρησης. 

Χειρισμός θεμάτων χορήγησης κάθε φύσης αδειών και 
γενικά όλων των λοιπών θεμάτων προσωπικού των Οικο¬ 
νομικών Επιθεωρητών, που δεν ανήκουν στην αρμοδιότη¬ 
τα του Α' Τ μήματος. 

Έκδοση πιστοποιητικών και βεβαιώσεων υπηρεσιακής 
κατάστασης των Οικονομικών Επιθεωρητών. 

Προέλεγχος και διαβίβαση στην αρμόδια Υπηρεσία του 
Υπουργείου Οικονομικών των δικαιολογητικών συνταξιο- 
δότησης των Οικονομικών Επιθεωρητών. 

Μέριμνα για την έκδοση, ετήσια θεώρηση και τη συ¬ 
μπλήρωση μεταβολών στα ατομικά βιβλιάρια νοσηλείας 
των Οικονομικών Επιθεωρητών και του προσωπικού, που 
υπηρετεί στις Οικονομικές Επιθεωρήσεις. 

Παραπομπή του προσωπικού για εξέταση στις Υγειονο¬ 
μικές Επιτροπές. 

Βεβαίωση της ακρίβειας αντιγράφων και φωτοαντιγρά¬ 
φων οποιονδήποτε εγγράφων, καθώς καιτου γνήσιου της 
υπογραφής των πολιτών και του προσωπικού της Οικονο¬ 
μικής Επιθεώρησης. 

ΜΕΡΟΣ ΤΡΙΤΟ 

ΕΙΔΙΚΕΣ ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ 
ΤΗΣ ΟΙΚΟΝΟΜΙΚΗΣ ΕΠΙΘΕΩΡΗΣΗΣ 

ΚΕΦΑΛΑΙΟ Ε' 

«ΟΙΚΟΝΟΜΙΚΕΣ ΕΠΙΘΕΩΡΗΣΕΙΣ» 

Άρθρο 11 

Τίτλος, έδρα και κατά τόπον αρμοδιότητες 

1. Οι Οικονομικές Επιθεωρήσεις είναι Ειδικές Αποκε¬ 
ντρωμένες Υπηρεσίες επιπέδου Διεύθυνσης, που επο¬ 
πτεύονται από τις καθ’ ύλην αρμόδιες Κεντρικές Διευθύν¬ 
σεις της Γενικής Διεύθυνσης Οικονομικής Επιθεώρησης 

2. Οι Οικονομικές Επιθεωρήσεις, ο τίτλος, η έδρα αυ¬ 
τών, καθώς και η κατά τόπον αρμοδιότητά τους, είναι οι 
εξής: 

Α/Α ΤΙΤΛΟΣ ΥΠΗΡΕΣΙΑΣ 


ΕΔΡΑ 


1. Οικονομική Επιθεώρηση Θεσσαλονίκη 

Μακεδονίας & Θράκης 


2. Οικονομική Επιθεώρηση Ιωάννινα 

Ηπείρου 


ΙΛ./ΙΛ. I ΙΙΙΑΟ^ 1 11111 


1. Οικονομική Επιθεώρηση 

Μακεδονίας & Θράκης 


Θεσσαλονίκη 


2. Οικονομική Επιθεώρηση Ιωάννινα 

Ηπείρου 


ΧΩΡΙΚΗ ΑΡΜΟΔΙΟΤΗΤΑ 
ΣΤΑ ΟΡΙΑ ΤΩΝ ΝΟΜΩΝ 


Έβρου 

Ροδόπης 

Ξάνθης 

Δράμας 

Καβάλας 

Σερροιν 

Θεσσαλονίκης 

Χαλκιδικής 

Κιλκίς 

Πέλλας 

Ημαθίας 

Πιερίας 

Φλώρινας 

Κοζάνης _ 

Καστοριάς 

Γ ρεβενών 

Ιιοαννίνων 

Άρτας 

Θεσπροιτίας 

Πρέβεζας 

Αιτωλοακαρνανίας 

Κέρκυρας 

Λευκάδας 


Λ1 ίΓ I IV11 /ΛΓ ΤΙΙΤέΔΙΥ/ I Π I /Λ 

ΣΤΑ ΟΡΙΑ ΤΩΝ ΝΟΜΩΝ 


- Έβρου 

- Ροδόπης 

- Ξάνθης 

- Δράμας 

- Καβάλας 

- Σερρών 

- Θεσσαλονίκης 

- Χαλκιδικής 

- Κιλκίς 

- Πέλλας 

- Ημαθίας 

- Πιερίας 

- Φλώρινας 

- Κοζάνης _ 

- Καστοριάς 

- Γ ρεβενών 

- Ιωαννίνων 

- Άρτας 

- Θεσπριοτίας 

- Πρέβεζας 

- Αιτωλοακαρνανίας 

- Κέρκυρας 

- Λευκάδας 

Άρθρο 12 

Καθ’ ύλην αρμοδιότητες 

Οι Οικονομικές Επιθεωρήσεις έχουν τις ίδιες καθ’ ύλην 
αρμοδιότητες μεταξύ τους, οι οποίες, κατά κατηγορία θε¬ 
μάτων, είναι οι εξής: 

1Θέματα Επιθεώρησης Υπηρεσιών: 

- Εποπτεία, επιθεώρηση και έλεγχο της διοικητικής λει¬ 
τουργίας και της οικονομικής διαχείρισης των Ειδικών 
Αποκεντρωμένων και των Περιφερειακών Υπηρεσιών του 
Υπουργείου Οικονομικών που εδρεύουν στη περιοχή, της 
κατά τόπον αρμοδιότητάς τους ή και εκτός της κατά τό¬ 
πον αρμοδιότητάς τους, κατόπιν ειδικής εντολής της Γε¬ 
νικής Διεύθυνσης Οικονομικής Επιθεώρησης, καθώς και 
για τον έλεγχο των οργανικών μονάδων της Κεντρικής 
Υπηρεσίας του Υπουργείου Οικονομικών, κατόπιν ειδικής 
εντολής της Γ ενικής Διεύθυνσης Οικονομικής Επιθεώρη¬ 
σης. 

- Διαχειριστικό και οικονομικό έλεγχο των δημοσίων 
υπολόγων και των δημοσίων διαχειρίσεων του Υπουργεί¬ 
ου Οικονομικών που εδρεύουν στην περιοχή της κατά τό¬ 
πον αρμοδιότητάς τους, ή και εκτός της κατά τόπον αρ¬ 
μοδιότητάς τους, κατόπιν ειδικής εντολής της Γ ενικής Δι¬ 
εύθυνσης Οικονομικής Επιθεώρησης, καθώς και για τον 
έλεγχο των αντίστοιχων διαχειρίσεων των πάγιων προκα¬ 
ταβολών. 

- Επανέλεγχο υποθέσεων που έχουν ελεγχθεί από Υπη¬ 
ρεσίες του Υπουργείου Οικονομικών, που εδρεύουν στην 
περιοχή της κατά τόπον αρμοδιότητάς τους, ή και εκτός 
της κατά τόπον αρμοδιότητάς τους, κατόπιν ειδικής εντο¬ 
λής της Γενικής Διεύθυνσης Οικονομικής Επιθεώρησης, 
όπου και όπως προβλέπεται από την ισχύουσα νομοθε¬ 
σία. 

- Σύνταξη και υποβολή στη Διεύθυνση Επιθεώρησης 
Υπηρεσιών, σχετικών εκθέσεων ελέγχου για τα παραπά¬ 
νω θέματα, με τα πορίσματα και τις διαπιστώσεις του 
ελέγχου (ως προς την καλή λειτουργία των Υπηρεσιών, 
την ορθή εφαρμογή της νομοθεσίας και την καλή διαχεί¬ 
ριση των πόρων κ.λ.π.), καθώς και τις προτάσεις αυτού 
για τις αναγκαίες ενέργειες αντιμετώπισης των τυχόν υφι¬ 
σταμένων προβλημάτων και βελτίωσης της λειτουργίας 
της ελεγχθείσας Υπηρεσίας. 

2.- Θέματα Ελέγχου Προσωπικού Υπηρεσιών 

Θέματα ελέγχου του προσωπικού των Υπηρεσιών του 
Υπουργείου Οικονομικών, που εδρεύουν στην περιοχή 
της κατά τόπον αρμοδιότητας της Οικονομικής Επιθεώ¬ 
ρησης ή και εκτός της κατά τόπον αρμοδιότητας αυτής, 
κατόπιν ειδικής εντολής της Γ ενικής Διεύθυνσης Οικονο¬ 
μικής Επιθεώρησης, και ειδικότερα: 

- Διενέργεια προκαταρκτικών ερευνών, ενόρκων διοικη¬ 
τικών εξετάσεων και πειθαρχικών ανακρίσεων, καθώς και 
διοικητικών ερευνών και ελέγχων, για ποινικά αδικήματα 
ή πειθαρχικά παραπτώματα από πράξεις ή παραλείψεις 
του προσωπικού των παραπάνω Υπηρεσιών. 

- Διενέργεια ελέγχου των δηλώσεων περιουσιακής κα¬ 
τάστασης (πόθεν έσχες) του προσωπικού των παραπάνω 
Υπηρεσιών, κατά τα οριζόμενα απάτη σχετική νομοθεσία. 

- Καταλογισμό ευθυνών σε βάρος των υπαιτίων υπαλ¬ 
λήλων, καθώς και για τη μέριμνα αποκατάστασης της ζη¬ 
μίας του Δημοσίου από πράξεις ή παραλείψεις αυτών. 


- Σύνταξη και υποβολή στη Διεύθυνση Επιθεώρησης 
Υπηρεσιών, σχετικών εκθέσεων διοικητικών ερευνών και 
ελέγχων, προκαταρκτικών ερευνών, ενόρκων διοικητικών 
εξετάσεων και πειθαρχικών ανακρίσεων, για τα παραπά¬ 
νω θέματα, με τα πορίσματα και τις διαπιστώσεις αυτών, 
καθώς και τις προτάσεις τους για τις αναγκαίες ενέργει¬ 
ες. 

3.- Θέματα Ελέγχου Διαχειρίσεων 

Θέματα ελέγχου των διαχειρήσεων που εδρεύουν στην 
περιοχή της κατά τόπον αρμοδιότητας της Οικονομικής 
Επιθεώρησης ή και εκτός της κατά τόπον αρμοδιότητας 
αυτής, κατόπιν ειδικής εντολής της Γενικής Διεύθυνσης 
Οικονομικής Επιθεώρησης, και ειδικότερα: 

- Διαχειριστικό και οικονομικό έλεγχο των δημοσίων δια¬ 
χειρίσεων, εκτός των Υπηρεσιώντου Υπουργείου Οικονο¬ 
μικών. 

- Διενέργεια διαχειριστικών και οικονομικών ελέγχων 
και ερευνών που αφορούν: 

α) Την οικονομική κατάσταση και τη διαχείριση των 
Ν.Π.Δ.Δ., των Ο.Τ.Α. και όλων των εξαρτώμενων από αυ¬ 
τούς Νομικών Προσώπων, των αποκεντρωμένων Δημό¬ 
σιων Υπηρεσιών που λειτουργούν αποκεντρωμένα από 
τον Κρατικό Προϋπολογισμό, είτε ως ειδικός λογαρια¬ 
σμός, είτε υπό ιδία διοίκηση, είτε με τη μορφή Ν.Π.Ι.Δ., 
των ειδικών τμημάτων των επιχειρήσεων του Δημοσίου 
που λειτουργούν με τη μορφή Α.Ε., καθώς και των επιχει¬ 
ρήσεων με τις οποίες το Δημόσιο συνδέεται με σύμβαση 
και για το μέρος που αφορά την εκτέλεση των συμβάσε¬ 
ων αυτών, το Ν.Π.Ι.Δ. μη κερδοσκοπικού χαρακτήρα και 
ιδίως των Ιδρυμάτων, Σχολών, Συλλόγων και Σωματείων, 
που επιδιώκουν την εκπλήρωση αγαθοεργών, κοινωνι¬ 
κών, πολιτιστικών ή αθλητικών σκοπών και επιχορηγού¬ 
νται με οποιονδήποτε τρόπο από το κράτος, από τα 
Ν.Π.Δ.Δ. και από την Ευρωπαϊκή Ένωση ή άλλους διε¬ 
θνείς οργανισμούς. 

β) Την οικονομική λειτουργία των Δημοσίων Επιχειρή¬ 
σεων και Οργανισμών και του Δημοσίου Τομέα γενικά 
(άρθρου 51, Ν.1892/90 και της παραγράφου 6 του άρ¬ 
θρου 4 του Ν. 1943/91), εκτός Τραπεζών. 

- Έλεγχο ως προς την ορθή εφαρμογή των διατάξεων 
που διέπουν τα αντικείμενα αρμοδιότητας της Διεύθυν¬ 
σης Εθνικών Κληροδοτημάτωντου Υπουργείου Οικονομι¬ 
κών, επί των φυσικών ή νομικών προσώπων που ενεργούν 
εκκαθάριση, διοίκηση και διαχείριση Εθνικών Κληροδο¬ 
τημάτων, Σχολαζουσών Κληρονομιών και παραγραφομέ- 
νων υπέρ του Δημοσίου τραπεζικών καταθέσεων και άλ¬ 
λων αξιών και απαιτήσεων (Α.Ν.2039/1939 - ΦΕΚ.455, 
Β.Δ. 18/9/1947 - ΦΕΚ.223, Ν.Δ.1195/1942 - ΦΕΚ.80). 

- Διενέργεια ειδικών ελέγχων, εξακριβώσεων, ανακρί¬ 
σεων και ερευνών, σε υποθέσεις που αφορούν την εκκα¬ 
θάριση, διοίκηση και διαχείριση κοινωφελών περιουσιών, 
σχολαζουσών κληρονομιών, παραγραφόμενων υπέρ του 
Δημοσίου καταθέσεων σε Τράπεζες και άλλες αξίες και 
απαιτήσεις ή την εκτέλεση κοινωφελών σκοπών από φυ¬ 
σικά ή νομικά πρόσωπα (Κοινωφελή Ιδρύματα, Οργανι¬ 
σμοί, Σωματεία και λοιπά Νομικά Πρόσωπα, εκκαθάρι- 
στές ή εκτελεστές Διαθηκών ή Δωρεών, διοικητές ή δια¬ 
χειριστές ή υπαλλήλους Κοινωφελών Ιδρυμάτων ή 
Κοινωφελών Περιουσιών γενικά, διαχειριστές χρημάτων 
ενταλμάτων προπληρωμής ή πάγιας προκαταβολής, κη- 

δεμόνες σχολαζουσών κληρονομιών ή άλλα πρόσωπα 
που διαχειρίζονται χωρίς εντολή οποιαδήποτε περιουσία 
των παραπάνω περιπτώσεων). 

- Επανέλεγχο υποθέσεων που έχουν ελεγχθεί από Υπη¬ 
ρεσίες του Υπουργείου Οικονομικών ή άλλους Ελληνι¬ 
κούς φορείς και αφορούν χρηματοδοτήσεις, ενισχύσεις ή 
επιδοτήσεις, σε φυσικά ή νομικά πρόσωπα και φορείς, 
που καταβάλονται στο πλαίσιο κοινοτικών πολιτικών από 
εθνικούς πόρους ή πόρους της Ευρωπαϊκής Ένωσης. 

- Σύνταξη και υποβολή στη Διεύθυνση Επιθεώρησης 
Δ.Δ., Ν.Π. και ΔΕΚΟ, σχετικών εκθέσεων ελέγχου για τα 
παραπάνω θέματα, με τα πορίσματα, τις διαπιστώσεις και 
τις προτάσεις του ελέγχου. 

Άρθρο 13 

Εσωτερική Διάρθρωση και Κατανομή Αρμοδιοτήτων 

1. Οι Οικονομικές Επιθεωρήσεις διαρθρώνονται στις 
παρακάτω οργανικές μονάδες: 

α) Η Οικονομική Επιθεώρηση Αττικής και Νήσων, σε: 

- Υποδιεύθυνση Επιθεώρησης Φορολογικών και Κτημα¬ 
τικών Υπηρεσιών 

- Υποδιεύθυνση Επιθεώρησης Τελωνειακών και Χημι¬ 
κών Υπηρεσιών και ΣΔΟΕ 

- Υποδιεύθυνση Επιθεώρησης Λοιπών Υπηρεσιών και 
Ελέγχου Διαχειρίσεων 

- Τμήμα Γραμματείας 

β) Η Οικονομική Επιθεώρηση Μακεδονίας & Θράκης, 
σε: 

- Υποδιεύθυνση Επιθεώρησης Φορολογικών και Κτημα¬ 
τικών Υπηρεσιών και Υπηρεσιών Γενικής Γραμματείας 
Δημοσιονομικής Πολιτικής (ΓΓΔΠ) 

- Υποδιεύθυνση Επιθεώρησης Τελωνειακών και Χημι¬ 
κών Υπηρεσιών, ΣΔΟΕ και Λοιπών Υπηρεσιών και Ελέγ¬ 
χου Διαχειρίσεων 

- Τμήμα Γ ραμματείας 

γ) Οι Οικονομικές Επιθεωρήσεις Ηπείρου, Κεντρικής 
Ελλάδας, Πελοποννήσου και Κρήτης, σε: 

- Υποδιεύθυνση Επιθεώρησης Υπηρεσιών και Ελέγχου 
Προσωπικού και Διαχειρίσεων 

- Τμήμα Γ ραμματείας 

2. Η Υποδιεύθυνση Επιθεώρησης Υπηρεσιών και Ελέγ¬ 
χου Προσωπικού και Διαχειρίσεων των Οικονομικών Επι¬ 
θεωρήσεων, Ηπείρου, Κεντρικής Ελλάδας, Πελοποννή¬ 
σου και Κρήτης, περιλαμβάνει τρεις (3) τομείς, ως εξής: 

α) Τομέα Επιθεώρησης Υπηρεσιών 

β) Τομέα Ελέγχου Προσωπικού Υπηρεσιών και 

γ) Τομέα Ελέγχου Διαχειρίσεων. 

3. Οιτομείς Υποδιευθύνσεων της προηγούμενης παρα¬ 
γράφου του παρόντος άρθρου, δεν είναι οργανικές μο¬ 
νάδες αυτών, αλλά αποτελούν κύκλο συναφών αρμοδιο¬ 
τήτων τους. 

4. Κάθε Υποδιεύθυνση της Οικονομικής Επιθεώρησης 
Αττικής και Νήσων και της Οικονομικής Επιθεώρησης Μα¬ 
κεδονίας & Θράκης, έχει όλες τις αρμοδιότητες του 
προηγούμενου άρθρου του παρόντος, για τις Υπηρεσίες 
του Υπουργείου Οικονομικών που αναφέρονται στον τίτ¬ 
λο κάθε Υποδιεύθυνσης. Η Υποδιεύθυνση Επιθεώρησης 
Λοιπών Υπηρεσιών και Ελέγχου Διαχειρίσεων της Οικο¬ 
νομικής Επιθεώρησης Αττικής και Νήσων και η Υποδιεύ¬ 
θυνση Επιθεώρησης Τελωνειακών και Χημικών Υπηρε¬ 


σιών ΣΔΟΕ, ΓΓΠΣ, Λοιπών Υπηρεσιών και Ελέγχου Δια¬ 
χειρίσεων της Οικονομικής Επιθεώρησης Μακεδονίας & 
Θράκης, έχουν αρμοδιότητες και σε θέματα ελέχου δια- 
χειρίσεωντης παραγράφου 3 του προηγούμενου άρθρου 
του παρόντος και για τις εκτός του Υπουργείου Οικονομι¬ 
κών διαχειρίσεις. 

5. Οιτομείς Επιθεώρησης Υπηρεσιών, Ελέγχου Προσω¬ 
πικού Υπηρεσιών και Ελέγχου Διαχειρίσεων της Υποδιεύ¬ 
θυνσης Επιθεώρησης Υπηρεσιών και Ελέγχου Προσωπι¬ 
κού και Διαχειρίσεων των Οικονομικών Επιθεωρήσεων, 
Ηπείρου, Κεντρικής Ελλάδας, Πελοποννήσου και Κρή¬ 
της, έχουν τις αρμοδιότητες των παραγράφων 1,2 και 3, 
αντίστοιχα, του προηγούμενου άρθρου του παρόντος. 

6. Το Τμήμα Γ ραμματείας κάθε Οικονομικής Επιθεώρη¬ 
σης είναι αρμόδιο για τη γραμματειακή υποστήριξη της 
Οικονομικής Επιθεώρησης και τη διεκπεραίωση των γενι¬ 
κών θεμάτων διοίκησης και λειτουργίας αυτής. 

ΚΕΦΑΛΑΙΟ ΣΤ' 

ΥΠΗΡΕΣΙΑ ΕΣΩΤΕΡΙΚΟΥ ΕΛΕΓΧΟΥ 
Άρθρο 14 

Έδρα, διάρθρωση και αρμοδιότητες 

1. Η Υπηρεσία Εσωτερικού Ελέγχου είναι Ειδική Αποκε¬ 
ντρωμένη Υπηρεσία επιπέδου Διεύθυνσης που εποπτεύ¬ 
εται από τη Διεύθυνση Εποπτείας Εσωτερικού Ελέγχου 
της Γ ενικής Διεύθυνσης Οικονομικής Επιθεώρησης. 

2. Η Υπηρεσία Εσωτερικού Ελέγχου έχει έδρα την Αθή¬ 
να και κατά τόπον αρμοδιότητα σε όλη την επικράτεια. 

3. Η Υπηρεσία Εσωτερικού Ελέγχου διαρθρώνεται στα 
παρακάτω Τμήματα: 

α) Τμήμα Ελέγχου 

β) Τμήμα Γ ραμματείας 

4. Οι αρμοδιότητες της Υπηρεσίας Εσωτερικού Ελέγ¬ 
χου κατανέμονται μεταξύ των Τμημάτων της ως εξής: 

α. Το Τμήμα Ελέγχου 

Είναι αρμόδιο για τη διενέργεια εσωτερικών ελέγχων 
στις λειτουργίες, διαδικασίες και δραστηριότητες γενικά 
των Υπηρεσιών του Υπουργείου Οικονομικών που εδρεύ¬ 
ουν στην περιοχή της κατά τόπον αρμοδιότητάς της Οι¬ 
κονομικής Επιθεώρησης και ειδικότερα για: 

- Τη συνεχή παρακολούθηση, εξέταση και αξιολόγηση 
της καταλληλότητας, επάρκειας, αποτελεσματικότητας, 
ποιότητας και εξέλιξης των εσωτερικών συστημάτων 
ελέγχου που εφαρμόζονται από τις παραπάνω Υπηρε¬ 
σίες. 

-Τη διενέργεια ειδικών (εσωτερικών) ελέγχων στουςτο- 
μείς δραστηριότητας, λειτουργιών και διαδικασιών, που 
υπάρχουν ενδείξεις ή αποδεικτικά στοιχεία αδυναμιών 
των εσωτερικών συστημάτων ελέγχου που εφαρμόζονται 
από τις παραπάνω Υπηρεσίες ή περιθώρια κινδύνου κα¬ 
τάχρησης της ορθής διαχείρισης και αποτελεσματικής 
αξιοποίησης των διαθεσίμων πόρων ή παραβίασης των 
αρχών της χρηστής διοίκησης. 

- Τη σύνταξη και υποβολή στη Διεύθυνση Εσωτερικού 
Ελέγχου, σχετικών εκθέσεων για τα παραπάνω θέματα, 
με τα πορίσματα και τα αποτελέσματα του ελέγχου (για 
τις τυχόν υφιστάμενες αδυναμίες των λειτουργιών, διαδι¬ 
κασιών και δραστηριοτήτων, τις αιτίες και τις συνέπειες 
των αδυναμιών αυτών κ.λ.π.), καθώς και τις προτεινόμε- 

νες ενέργειες για τη βελτίωση των υφιστάμενων λειτουρ¬ 
γιών, διαδικασιών και δραστηριοτήτων. 

β. Το Τμήμα Γραμματείας 

Έχει τις ίδιες αρμοδιότητες με το Τμήμα Γ ραμματείας 
των Οικονομικών Επιθεωρήσεων, στα αντίστοιχα θέματα 
της Υπηρεσίας Εσωτερικού Ελέγχου. 

ΜΕΡΟΣ ΤΕΤΑΡΤΟ 

ΠΡΟΣΩΠΙΚΟ ΤΗΣ ΟΙΚΟΝΟΜΙΚΗΣ ΕΠΙΘΕΩΡΗΣΗΣ 

ΚΕΦΑΛΑΙΟ Ζ' 

Άρθρο 15 
Προϊστάμενοι 

1. Της Γενικής Διεύθυνσης Οικονομικής Επιθεώρησης, 
των Διευθύνσεων αυτής και των Τμημάτων τους, καθώς 
και των Οικονομικών Επιθεωρήσεων και της Υπηρεσίας 
Εσωτερικού Ελέγχου, προϊστανται υπάλληλοι του κλά¬ 
δου Οικονομικών Επιθεωρητών. 

2. Του Τμήματος της Γραμματείας κάθε Οικονομικής 
Επιθεώρησης και της Υπηρεσίας Εσωτερικού Ελέγχου, 
προϊσταται υπάλληλος κατηγορίας ΠΕ ή ΤΕ ή ΔΕ, από 
τους κλάδους Εφοριακών ή Τελωνειακών ή Δημοσιονομι¬ 
κών. 

Άρθρο 16 

Οργανικές θέσεις Οικονομικών Επιθεωρητών 

1. Οι οργανικές θέσεις του κλάδου Οικονομικών Επιθε¬ 
ωρητών, είναι 294 και διαβαθμίζονται ως εξής: 


ΒΑΘΜΟΣ 

ΘΕΣΕΙΣ 

α) Γ ενικού Διευθυντή 

1 

β) Διευθυντή 

20 

Υ) Α' 

273 

ΣΥΝΟΛΟ ΘΕΣΕΩΝ 

294 

2. Οργανικές θέσεις της προηγούμενης παραγράφου 
προέρχονται από μεταφορά θέσεων από τους παρακάτω 
κλάδους προσωπικού του Υπουργείου Οικονομικών, ως 

εξής: 


ΚΛΑΔΟΣ ΠΡΟΕΛΕΥΣΗΣ 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ 

ΠΕ Εφοριακών 

167 

ΠΕ Τελωνειακών 

73 

ΠΕ Δημοσιονομικών 

45 

ΠΕ Χημικών 

5 

ΠΕ Μηχανικών 

2 

ΠΕ Πληροφορικής 

2 

ΣΥΝΟΛΟ ΟΡΓΑΝΙΚΩΝ ΘΕΣΕΩΝ 294 

3. Η κατανομή των οργανικών θέσεων προσωπικού του 


κλάδου Οικονομικών Επιθεωρητών στην Κεντρική Υπηρε¬ 
σία, καθώς και στις επί μέρους Οικονομικές Επιθεωρή¬ 
σεις και την Υπηρεσία Εσωτερικού Ελέγχου, ορίζεται στο 
προσαρτημένο ΠΑΡΑΡΤΗΜΑ Α' του παρόντος διατάγμα¬ 
τος. 

Άρθρο 17 

Οργανικές Θέσεις Προσωπικού Λοιπών Κλάδων 

Οι οργανικές θέσεις άλλων κλάδων προσωπικού του 
Υπουργείου Οικονομικών, πλην Οικονομικών Επιθεωρη¬ 
τών, που κατανέμονται στην Οικονομική Επιθεώρηση, κα¬ 


θώς και η κατανομή τους στην Κεντρική Υπηρεσία και στις 
επί μέρους Οικονομικές Επιθεωρήσεις και στην Υπηρεσία 
Εσωτερικού Ελέγχου, ορίζεται στο προσαρτημένο ΠΑ¬ 
ΡΑΡΤΗΜΑ Β' του παρόντος διατάγματος. 

Άρθρο 18 

Επιλογή Οικονομικών Επιθεωρητών 

1. Οι θέσεις των Οικονομικών Επιθεωρητών πληρούνται 
με μετατάξεις υπαλλήλων που υπηρετούν στο Υπουργείο 
Οικονομικών. 

2. Οι απαιτούμενες προϋποθέσεις, ο τρόπος, η διαδικα¬ 
σία, καθώς και κάθε άλλη αναγκαία λεπτομέρεια για την 
αξιολόγηση των υποψηφίων Οικονομικών Επιθεωρητών, 
ορίζονται και ανακαθορίζονται, κατά τις διατάξεις της 
παρ. 9 του άρθρου 16 του Ν. 2873/2000 (Α'285). 

3. Σε περίπτωση αδυναμίας πλήρωσης όλων των κενών 
θέσεων Οικονομικών Επιθεωρητών που προκηρύχθηκαν, 
λόγω έλλειψης υποψηφίων με τα κατάλληλα προσόντα, 
καθήκοντα Οικονομικού Επιθεωρητή είναι δυνατό να ανα¬ 
τίθενται προσωρινά, με απόφαση του Υπουργού Οικονο¬ 
μικών, σε υπαλλήλους του Υπουργείου Οικονομικών, κα¬ 
τηγορίας ΠΕ και βαθμού Διευθυντή ή βαθμού Α', που μπο¬ 
ρούν να ανταποκριθούν στο ανατιθέμενο έργο, 
ανεξαρτήτως του κλάδου στον οποίο ανήκουν. Οι παρα¬ 
πάνω υπάλληλοι, κατά το χρόνο άσκησης καθηκόντων 
Επιθεωρητή, εξομοιούνται, ως προς τα καθήκοντα και τις 
υποχρεώσεις αυτών, με τους Οικονομικούς Επιθεωρητές 
(άρθρο 26 παρ. 2του Ν.2759/1998- Α' .31). 

ΜΕΡΟΣ ΠΕΜΠΤΟ 

ΚΑΘΗΚΟΝΤΑ ΘΕΣΕΩΝ ΕΥΘΥΝΗΣ ΟΡΓΑΝΙΚΩΝ 
ΜΟΝΑΔΩΝ ΤΗΣ ΚΕΝΤΡΙΚΗΣ ΥΠΗΡΕΣΙΑΣ 

ΚΕΦΑΛΑΙΟ Η' 

ΓΕΝΙΚΑ ΚΑΘΗΚΟΝΤΑ ΘΕΣΕΩΝ ΕΥΘΥΝΗΣ 
Άρθρο 19 

Γ ενικά καθήκοντα Προϊσταμένου Γ ενικής Διεύθυνσης 

Κάθε Γενικός Διευθυντής προϊσταται των οργανικών 
μονάδων από τις οποίες συγκροτείται η Γενική Διεύθυνση 
και έχει τα εξής γενικά καθήκοντα: 

- Εξειδικεύει, αναλύει συγκριτικά και αξιολογεί την ακο¬ 
λουθούμενη πολιτική στο χώρο ευθύνης του και διατυπώ¬ 
νει εναλλακτικές προτάσεις και εισηγήσεις προς τα υπερ¬ 
κείμενα όργανα, καθώς και ασκεί τα καθήκοντα που αντι¬ 
στοιχούν στις γενικές αρμοδιότητες του άρθρου 4 του 
παρόντος διατάγματος, για τη Γενική Διεύθυνση που 
προϊσταται. 

- Προγραμματίζει τις δραστηριότητες και συντονίζει τη 
λειτουργία των οργανικών μονάδων που συγκροτούν τη 
Γενική Διεύθυνση, καθώς και αξιολογείτο κόστος και την 
ποιότητα των αποτελεσμάτων τους. 

- Αξιολογεί, σύμφωνα με τις ισχύουσες διατάξεις, τους 
Προϊσταμένους των Διευθύνσεων και των λοιπών οργανι¬ 
κών μονάδων που συγκροτούν τη Γενική Διεύθυνση και 
εκτιμά, με ειδική σημείωση, την αξιολόγηση από τους τε¬ 
λευταίους των Προϊσταμένων των Τμημάτων, που υπάγο¬ 
νται σ’ αυτές. 

- Μεριμνά για την αξιοποίηση και ανάπτυξη του υπηρε- 
τούντος προσωπικού. 

- Προσυπογράφει τα έγγραφα, που υπογράφονται από 
τα υπερκείμενα όργανα. 

- Ασκεί όσα άλλα καθήκοντα του ανατίθενται από τα 
υπερκείμενα αυτού όργανα. 

-Υπογράφει όλα τα έγγραφα, αποφάσεις και λοιπές 
πράξεις, που του ανατίθενται με σχετικές αποφάσεις πε¬ 
ρί μεταβίβασης εξουσίαςτελικής υπογραφής αυτών, «Με 
εντολή Υπουργού» ή «Με εντολή Υφυπουργού». 

(Άρθρο 78του Ν. 1882/1990-Α' 101 και Π.Δ. 318/1992-Α' 
161) 

Άρθρο 20 

Γενικά καθήκοντα Προϊσταμένου Διεύθυνσης 

Κάθε Προϊστάμενος Διεύθυνσης προϊσταται των οργα¬ 
νικών μονάδων από τις οποίες διαρθρώνεται η Διεύθυνση 
και έχει τα εξής γενικά καθήκοντα: 

- Διευθύνει, εποπτεύει, ελέγχει και συντονίζει τις εργα¬ 
σίες της, προϊσταται όλου του προσωπικού αυτής και πα¬ 
ρέχει σ’ αυτό τις αναγκαίες οδηγίες για την ακριβή εκτέ¬ 
λεση των καθηκόντων τους, καθώς και ασκεί τα καθήκο¬ 
ντα που αντιστοιχούν στις γενικές αρμοδιότητες του 
άρθρου 5 του παρόντος διατάγματος, για τη Διεύθυνση 
που προϊσταται. 

- Οργανώνει τον τρόπο εκτέλεσης των εργασιών της και 
εισηγείται τις μελέτες και προτάσεις αυτής, καθώς και 
τους τρόπους επίλυσης των προβλημάτων της. 

- Συνεργάζεται με τους Προϊσταμένους και τα στελέχη 
άλλων Διευθύνσεων και Υπηρεσιών του Υπουργείου Οι¬ 
κονομικών ή άλλων Υπουργείων ή Κοινοτικών αρχών, σε 
θέματα αρμοδιότητας της οργανικής μονάδας, που προϊ- 
σταται. 

- Συντάσσει και υποβάλλει έκθεση μετά συμπεράσματα 
των συνεδριάσεων, επιτροπών, συμβουλίων και ομάδων 
εργασίας, καθώς και των ημερίδων ή αποστολών, στις 
οποίες συμμετέχει, με σκοπό την αξιοποίηση αυτών από 
τις Υπηρεσίες του Υπουργείου στον τομέα της αρμοδιό- 
τητάς τους. 

- Συγκαλεί και διευθύνει τις συνεδριάσεις των Ολομε¬ 
λειών του προσωπικού αυτής (Ν.1735/1987-Α' 125). 

- Αξιολογεί τους υφισταμένους του, ως πρώτος ή δεύ¬ 
τερος αξιολογητής, κατά περίπτωση, σύμφωνα με την κεί¬ 
μενη νομοθεσία. 

-Ασκεί την πειθαρχική εξουσία, σύμφωνα με τις ισχύου- 
σες διατάξεις. 

- Προτείνει τη λήψη των αναγκαίων νομοθετικών και δι¬ 
οικητικών μέτρων για την αποτελεσματικότερη λειτουρ¬ 
γία των υπηρεσιών του Υπουργείου σε θέματα, που ανά¬ 
γονται στην αρμοδιότητα της οργανικής μονάδας στην 
οποία προϊσταται. 

- Υπογράφει όλα τα έγγραφα, αποφάσεις και λοιπές 
πράξεις που του ανατίθενται με σχετικές αποφάσεις περί 
μεταβίβασης εξουσίας τελικής υπογραφής αυτών, «Με 
εντολή Υπουργού» ή «Με εντολή Υφυπουργού» και χειρί¬ 
ζεται υποθέσεις ιδιαίτερου ενδιαφέροντος. 

- Προσυπογράφει τα έγγραφα, που υπογράφονται από 
τα υπερκείμενα όργανα. 


- Χαρακτηρίζει τα εισερχόμενα στην Υπηρεσία έγγραφα 
και παρέχει τις αναγκαίες οδηγίες για τις περαιτέρω σχε¬ 
τικές ενέργειες (Π.Δ. 318/1992). 

Άρθρο 21 

Γενικά καθήκοντα Προϊσταμένου Τμήματος 

Κάθε Προϊστάμενος Τμήματος έχει τα εξής γενικά κα¬ 
θήκοντα: 

- Ασκεί τα γενικά καθήκοντα που αντιστοιχούν στις γενι¬ 
κές αρμοδιότητες Προϊσταμένου Τμήματος της Κεντρι¬ 
κής Υπηρεσίας, που ορίζονται στο άρθρο 6 του παρόντος 
διατάγματος, σε ότι αφορά το Τμήμα που προϊσταται. 

- Διευθύνει, εποπτεύει, ελέγχει και συντονίζει τις εργα¬ 
σίες του Τμήματος και ενημερώνει τον Προϊστάμενο της 
υπερκείμενης οργανικής μονάδας στην οποία υπάγεται, 
για τις υπάρχουσες εκκρεμότητες. 

- Επιμελείται για την τήρηση αρχείου νόμων, προεδρι¬ 
κών διαταγμάτων, αποφάσεων, εγκυκλίων και άλλων υπη¬ 
ρεσιακών εγγράφων, που διέπουν τις αρμοδιότητες αυ¬ 
τού. 

- Προτείνει τη λήψη των αναγκαίων νομοθετικών και δι¬ 
οικητικών μέτρων, για την αποτελεσματικότερη λειτουρ¬ 
γία της οργανικής μονάδας στην οποία προϊσταται, κα¬ 
θώς και σε θέματα γενικά, που ανάγονται στην αρμοδιό¬ 
τητα αυτής. 

- Παρέχει οδηγίες στους υπαλλήλους, για την ορθή 
εκτέλεση των καθημερινών τους εργασιών και συμμετέ¬ 
χει ενεργά σ’ αυτές. 

- Κατανέμει τις εργασίες της οργανικής μονάδας, στο 
προσωπικό αυτών, ανάλογα με τις γνώσεις, την εξειδί- 
κευση, τις ικανότητες καθενός και τις υπηρεσιακές ανά¬ 
γκες. 

- Αξιολογεί ως πρώτος κριτής τους υπαλλήλους του 
Τμήματος 

- Συντάσσει το πρωτόκολλο παράδοσης και παραλαβής 
των εκκρεμών υποθέσεων, του αρχείου και του εξοπλι¬ 
σμού, σε περίπτωση αντικατάστασης αυτού ή του Προϊ¬ 
σταμένου της υπερκείμενης οργανικής μονάδας στην 
οποία υπάγονται. 

- Φροντίζει για την ασφάλεια του χώρου εργασίας και τη 
διασφάλιση των μηχανημάτων, συσκευών, αρχείων εγ¬ 
γράφων, μαγνητικών μέσων αποθήκευσης στοιχείων και 
κάθε άλλου υπηρεσιακού υλικού αυτού. 

- Αξιολογεί την αλληλογραφία της οργανικής μονάδας 
που προϊσταται και την χρεώνει στους υπαλλήλους αυ¬ 
τής, παρέχοντας τις αναγκαίες οδηγίες για τις περαιτέρω 
σχετικές ενέργειες. 

- Χειρίζεται υποθέσεις ιδιαιτέρου ενδιαφέροντος, που 
του αναθέτει ο προϊστάμενος της υπερκείμενης οργανι¬ 
κής μονάδας στην οποία υπάγεται. 

- Υπογράφει όλα τα έγγραφα, αποφάσεις και λοιπές 
πράξεις, που του ανατίθενται με σχετικές αποφάσεις πε¬ 
ρί μεταβίβασης εξουσίας τελικής υπογραφής αυτών. 

- Προσυπογράφει τα έγγραφα της αρμοδιότητάς του, 
που υπογράφονται από τα υπερκείμενα όργανα (Π.Δ. 
318/1992). 

ΚΕΦΑΛΑΙΟ Θ' 

ΚΑΘΗΚΟΝΤΑ ΘΕΣΕΩΝ ΕΥΘΥΝΗΣ ΟΡΓΑΝΙΚΩΝ 
ΜΟΝΑΔΩΝ ΤΩΝ ΟΙΚΟΝΟΜΙΚΩΝ ΕΠΙΘΕΩΡΗΣΕΩΝ 
ΚΑΙ ΤΗΣ ΥΠΗΡΕΣΙΑΣ ΕΣΩΤΕΡΙΚΟΥ ΕΛΕΓΧΟΥ 

ΤΜΗΜΑ Α' 

ΓΕΝΙΚΑ ΚΑΘΗΚΟΝΤΑ ΕΥΘΥΝΗΣ 

Άρθρο 22 

Γενικά καθήκοντα Προϊσταμένου των Οικονομικών Επι¬ 
θεωρήσεων, της Υπηρεσίας Εσωτερικού Ελέγχου και των 
οργανικών μονάδων τους. 

Τα γενικά καθήκοντατου Προϊσταμένου κάθε Οικονομι¬ 
κής Επιθεώρησης και της Υπηρεσίας Εσωτερικού Ελέγ¬ 
χου, καθώς και των Προϊσταμένων των οργανικών μονά¬ 
δων τους, είναι ίδια με τα καθήκοντα του Προϊσταμένου 
Διεύθυνσης και Τμήματος, αντίστοιχα, της Κεντρικής 
Υπηρεσίας, σε ότι αφορά τον τομέα ευθύνης καθενός εξ 
αυτών. 

Άρθρο 23 

Γενικά καθήκοντα Προϊσταμένου Υποδιεύθυνσης 

Κάθε Προϊστάμενος Υποδιεύθυνσης έχει τα εξής γενικά 
καθήκοντα: 

- Διευθύνει, εποπτεύει, ελέγχει και συντονίζει τις εργα¬ 
σίες του προσωπικού της Υποδιεύθυνσης και αξιολογείτη 
διοικητική λειτουργία της, καθώς και τους υπαλλήλους 
αυτής. 

- Εισηγείται τη λήψη των αναγκαίων διοικητικών και νο¬ 
μοθετικών μέτρων, για την επίλυση των παρουσιαζόμε- 
νων προβλημάτων της Υποδιεύθυνσης που προϊσταται 
και την εξασφάλιση της εύρυθμης λειτουργίας της, κα¬ 
θώς και παρέχει τις αναγκαίες οδηγίες για την αποτελε¬ 
σματικότερη, αποδοτικότερη και οικονομικότερη άσκηση 
των αρμοδιοτήτων της. 

- Υπογράφει όλα τα έγγραφα, αποφάσεις και λοιπές 
πράξεις, που του ανατίθενται με σχετικές αποφάσεις πε¬ 
ρί μεταβίβασης εξουσίας τελικής υπογραφής αυτών. 

ΤΜΗΜΑ Β' 

ΕΙΔΙΚΑ ΚΑΘΗΚΟΝΤΑ ΘΕΣΕΩΝ ΕΥΘΥΝΗΣ 

Άρθρο 24 

Ειδικά καθήκοντα Προϊσταμένου της Οικονομικής Επι¬ 
θεώρησης, της Υπηρεσίας Εσωτερικού Ελέγχου και των 
οργανικών μονάδων τους 

Τα ειδικά καθήκοντατου Προϊσταμένου κάθε Οικονομι¬ 


κής Επιθεώρησης, της Υπηρεσίας Εσωτερικού Ελέγχου 
καιτων οργανικών μονάδωντους, είναι ανάλογα με τις αρ¬ 
μοδιότητες της αντίστοιχης οργανικής μονάδας που 
προϊσταται, όπως αυτές ορίζονται στις διατάξεις του πα¬ 
ρόντος διατάγματος. 

Άρθρο 25 

Τελικές Μεταβατικές Διατάξεις 

1. Οι Οικονομικοί Επιθεωρητές και οι υπάλληλοι που 
τους ανατίθενται καθήκοντα Οικονομικών Επιθεωρητών, 
έχουν όλες τις αρμοδιότητες, τα καθήκοντα, τα δικαιώ¬ 
ματα και τις ευθύνες που προβλέπονται από την κείμενη 
νομοθεσία και ασκούνται σύμφωνα με τα προβλεπόμενα 
σ’ αυτήν. 

2. Με αποφάσεις του Υπουργού Οικονομικών, που εκδί- 
δονται κατ’ εξουσιοδότηση των διατάξεων του άρθρου 2, 
παρ. 4, στοιχείο (β),του Ν. 2343/95 (ΦΕΚ211), είναι δυνα¬ 
τό να ανακαθορίζονται οι κατά τόπο και οι καθ’ ύλην αρ¬ 
μοδιότητες των Οικονομικών Επιθεωρήσεων. 

3. Οι αρμοδιότητες κάθε τομέα ή οργανικής μονάδας 
της Οικονομικής Επιθεώρησης, μπορεί να κατανέμονται 
και ανακατανέμονται στους Οικονομικούς Επιθεωρητές 
που υπηρετούν στον ίδιο τομέα ή οργανική μονάδα της 
Οικονομικής Επιθεώρησης, με σχετικές αποφάσεις του 
Προϊσταμένου της Οικονομικής Επιθεώρησης. 

Με αποφάσεις του Προϊσταμένου της Οικονομικής Επι¬ 
θεώρησης κατανέμονται και ανακατανέμονται οι Οικονο¬ 
μικοί Επιθεωρητές στους επί μέρους τομείς και οργανικές 
μονάδες της Οικονομικής Επιθεώρησης και ορίζονται συ¬ 
ντονιστές κατά τομέα ή αντικείμενο δραστηριότητας αυ¬ 
τής, ανάλογα με τις υφιστάμενες κάθε φορά ανάγκες της. 

4. Ο χρόνος έναρξης λειτουργίας των συνιστώμενων με 
το παρόν διάταγμα οργανικών μονάδων και ο χρόνος παύ¬ 
σης της λειτουργίας των καταργούμενων μ’ αυτό οργανι¬ 
κών μονάδων της Οικονομικής Επιθεώρησης, ορίζεται με 
αποφάσεις του Υπουργείου Οικονομικών, που δημοσιεύ¬ 
ονται στην Εφημερίδα της Κυβερνήσεως, οι οποίες εκδί- 
δονται κατ’ εξουσιοδότηση των διατάξεωντου άρθρου 32 
του Ν. 1828/1989, όπως τροποποιήθηκε με τις διατάξεις 
της παρ. 3 του άρθρου 19 του Ν. 2443/1996 (Α'. 265). 

5. Απάτην έναρξη λειτουργίας των συνιστώμενων με το 
παρόν διάταγμα Οικονομικών Επιθεωρήσεων, καταργού- 
νται οι υφιστάμενες Οικονομικές Επιθεωρήσεις του άρ¬ 
θρου 2 του Π.Δ. 211/1996 (Α' 166), όπως αυτό τροποποι¬ 
ήθηκε με το άρθρο 20 του Ν. 2753/1999 (Α' 249), καθώς 
και οι διατάξεις που προβλέπουν τη λειτουργία αυτών. 

Στον Υπουργό Οικονομικών αναθέτουμε τη δημοσίευση και εκτέλεση του παρόντος διατάγματος. 

Αθήνα, 21 Ιουνίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΛΕΩΝΙΔΑΣ ΤΖΑΝΗΣ 


ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




